Nikolai Nyländer – Vikipeedia\nNikolai Nyländer (23. juuni 1902 Tallinn – 16. mai 1981 Modesto, California) oli Eesti päritolu fotograaf.\nNikolai Nyländer sündis Tallinnas rootsi-prantsuse-saksa juurtega perekonnas, kus kõneldi vaheldumisi saksa, eesti, vene ja prantsuse keelt. Nyländer võttis õppursõdurina osa Eesti Vabadussõjast ning lõpetas 1920. aastal Tallinna Peetri Reaalkooli. Seejärel töötas ta kuni 1924. aastani Eesti Transpordi ASis Gerhard & Hey speditsiooni alal.\nJuba koolipäevil hakkas Nyländer huvituma fotograafiast ning omandas vastavad algteadmised, näiteks ehitas ise oma esimese fotoaparaadi. 1925. aastal astus ta Eestimaa Fotoamatööride Ühingusse ning esines esimest korda fotonäitusel, 1926. aastal asus ta algul õpipoisina, seejärel laborandina ametisse kunstfotograaf Valter Lembergi ateljeesse.\nAastail 1927–1938 töötas Nyländer vendade Parikaste (Johannes-Georg Parikas ja Peeter Parikas) Kuninga tänava ateljees fotograafina, andes firmale peagi uue hingamise. 1937. aasta 19. veebruaril õiendas Nyländer Tallinna Tööoskuse Ametis eksami ja sai meistritunnistuse, mis andis talle õiguse lisada oma allkirjale ametinimetuse "diplomeeritud meisterfotograaf". Eksami sooritamise eeltingimuseks olid katsed retušeerija, operaatori ja laobrandi-kopeerija oskustes ning erialane tööstaaž fotograafia alal kolm aastat.\nNyländer liitus ka 1933. aastal loodud Tallinna Fotoklubiga ning valiti 1937. aastal selle juhatuse sekretäriks.\n1938. aasta 22. septembril avas ta koos fotograaf Herbert Eggertiga Tallinnas aadressil Pikk tänav 5 oma ateljee, mis toonase ajakirjanduse hinnanguil oli Eesti moodsaim.\n1939. aasta 5. novembril lahkus Nyländer baltisakslaste ümberasumise käigus Eestist ning asus elama Poola, kus ta pidas Poznanis kahte stuudiot ja kauplust, seejärel põgenes sõja eest Saksamaale Dresdeni, Karlsbadi ja Baierisse. Baieris sai Nyländerist USA sõjaväeüksuse ametlik fotograaf.\n1949. aastal emigreerus Nyländer USAsse Californiasse, kus ta jätkas tegevust fotograafina.\nNikolai Nyländeri peetakse Eesti pitorealistliku foto meistriks. Impressionistliku fotograafina armastas ja kirgast helendust ja sügavmusti varje. Nyländeri tuntuimaks fotoks on 1924. aastal broomõlitehnikas loodud "Memento mori", kuid tunnustust pälvisid ka tema portreed (Signe Pinna, Tamara Kreysler, Nil Merjanski, Helma Ussisoo jt), linnavaated ja maastikufotod.\nNyländer on teadaolevalt ainus Eesti fotograaf, kes jätkas erialast tegevust ka Eestist emigreerumise järel. Oma fotode ja negatiivide paremiku võttis ta Eestist lahkudes kaasa, osa neist hävis sõjakeerises. 1966. aastal käis Nyländer fotosafaril Keenias ja Tansaanias. USA-perioodi fotodest väärib esiletõstmist minimalistlike kontrastsete kaksikfotode seeria (nn fotograafika), millel on kujutatud erinevatel taustadel kõrsi, marju ja lehti.\nOma ateljees juurutasid Nyländer ja Eggert mitmeid tehnilisi uuendusi, mis olid Eestis seni tundmatud: värvilisi mustreid portreteeritava taustale kuvav projektsiooniaparaat, nn hõbesein, elektriline laborisisseseade, 1 x 1,5 meetri suurusi koopiaid valmistada võimaldav fotosuurendi, pildistamine maheda raadiomuusika saatel, moodsad stuudiolambid ning objektiivid jms.\nAastail 1926–1939 saavutas Nyländer rahvusvahelistel näitustel kokku 8 kuld-, 9 hõbe-, 16 pronksmedalit ja umbes 40 diplomit. Tema tunnustatuim teos "Memento mori" pälvis auhindu lisaks Tallinna näitustele ka Londonis (kuldmedal Londoni Kuningliku Fotograafide Seltsi näitusel 1927), Pariisis (maailmanäitus 1937), Berliinis (1938), Budapestis, Milanos, Saragossas, Madridis ja Luzernis. Nyländer esines selle fotoga ka New Yorgi, Chicago, Varssavi, Praha jt linnade näitustel, kokku 81 rahvusvahelisel väljapanekul.\nNyländer ja MinoxRedigeeri\nNyländer oli esimene Eesti fotograaf, kes soetas endale 35-millimeetrise kitsasfilmiga töötava fotoaparaadi Leica. Nyländeri hea sõber leiutaja Walter Zapp sai selle kaameraga tutvumisest inspiratsiooni oma minikaamera Minox loomiseks. Ka Minoxi nime pakkus välja Nyländer (contax + mini = minax → Minox).\nNikolai Nyländeri isa Johann Nyländer oli lõpetanud Tartu ülikooli majandusteaduskonna, enne seda aga õppinud ka arstiteadust. Eesti Vabariigi ajal töötas ta aktsiisi peavalitsuse direktorina.\nNikolai vend Vladimir Nyländer oli maalikunstnik Pariisis; vend Benjamin Nyländer töötas Tallinnas arstina; vend Georg Nyländer teenis suurtükiväeohvitserina.\nNikolai Nyländeri onu Konstantin Nyländer oli lõpetanud Müncheni Kunstide Akadeemia.\n1917. aastal Petrogradi külastades nägi Nikolai Nyländer miitingul kõnelemas Leninit ja Trotskit.\nNyländeri sakslannast abikaasa Marta-Helene Nyländer harrastas samuti fotograafiat ning võitis 1930. aasta näitusel "Pirita elu ja ilu" Nikolaid. Tema pojad on Sven Nyländer (samuti fotograaf) ning Lennart Nyländer.\nNikoali Nyländeri hüüdnimi sõprade ja heade tuttavate ringis oli Nixi.\n“Uutest võistlejatest esineb N. Nyländer suurima koguga – 57 pildiga, enamikus broomhõbeda suurendused. Võimekamana esineb ta portree alal, kus päriski auhinna. Kõik tema portreed näivad olevat hoolika harjutamise tulemused ja tunduvad iseloomulikkudena. Teiseks on mainimisväärseks osaks tema kogus ka linnade pildid. Need mõjuvad oma mahlakate sügav-mustade varjudega ja kirgaste valgustega pimestavalt.” (Ajakiri Valokuvaus 1929)\n↑ Parmas, Mall. "Eesti fotograafi Nikolai Nyländeri loominguline tegevus kodus ja võõrsil." Tallinna Linnamuuseumi aastaraamat 2000/2002. Tallinn 2002, lk 156.\n↑ 3,0 3,1 3,2 3,3 3,4 3,5 3,6 3,7 Ülle Lillak. "Valgusepüüdja Nikolai Nyländeri elu ja looming"  - Sirp 08.03.2002\n↑ Teder, Kaljula. "Eesti fotograafia teerajajaid. Sada aastat (1840 - 1940) arenguteed". Tallinn 1972, lk 114.\n↑ Parmas, Mall. "Eesti fotograafi Nikolai Nyländeri loominguline tegevus kodus ja võõrsil." Tallinna Linnamuuseumi aastaraamat 2000/2002. Tallinn 2002, lk 157.\n↑ Parmas, Mall. "Eesti fotograafi Nikolai Nyländeri loominguline tegevus kodus ja võõrsil." Tallinna Linnamuuseumi aastaraamat 2000/2002. Tallinn 2002, lk 165.\nMees Vana Tallinnaga. Esmaspäev, 1. veebruar 1936, nr 5, lk 4.\nEesti fotograafid. Elulooline andmebaas 1844–1944\nNikolai Nyländeri fotod Tartu Ülikooli raamatukogus\nPärit leheküljelt "https://et.wikipedia.org/w/index.php?title=Nikolai_Nyländer&oldid=5037576"\nLehekülje viimane muutmine: 29. juuni 2018, 02:46


Asukoht: Kohtu tn 22A, Kuressaare, Saaremaa\nKonkurss: 2010 avalik arhitektuurikonkurss, 2. koht\nBrutopind: 742.2 m²\nTellija: Kuressaare Ametikool\nKohtu tänava miljöö ja mastaap on õdus ning ajalooline, selles kontekstis on ametikooli territoorium ebamastaapselt suur.\nKäesolev lahendus lisab väärtusetute juurdeehituste eemaldamisega keskkonda ajaloolisi linnaehituslikke miljööelemente. Taasluuakse ruumiline illusioon hästiproportsioneeritud tänavaäärsest ansamblilisest lahendusest, kus kaks kivist abihoonet moodustasid harmoonilise terviku koos tänavast tagasi astuva suurema mahuga.\nTekkinud kompositsioon ei kopeeri olnut, taastades vaid omaaegse linnaehitusliku mastaabi ning mahu, täiendades seda tänapäevase sisu ja –vormivõtetega.\nKohtu tänavaga paralleelselt kulgev maht on tänavalt vaadeldes 1-korruseline, kaldkatusega puhtavormiline oneliner, mis laseb tänava poolt esile tõusta säilinud paekivihoonetel. Kuna võimlaks ümber ehitatud mahu ajaloolisest osast on säilinud vaid otsaseinad, eksponeeritakse viimased maksimaalsel määral koos võimalike säilinud raiddetailidega.\nKaldkatusega uusehitis integreerub kahe paekivist abihoonega, ühendades need. Suhteliselt pikad lakoonilised pinnad aitavad redutseerida ametikooli hoovilt tungivat visuaalset müra. Uusehitise teatav mastaapsus avaldub hoovi poolt. Kavandatud kompleks täidab üleminekumahu rolli kammerlikumalt, ajaloolisemalt tänavamiljöölt robustsemale kvartalisisesele koolihoonestusele.


Proovisõit: ökonoomne musklimees Lexus RX 450h - Auto - Tehnika\nProovisõit: ökonoomne musklimees Lexus RX 450h\n21. august 2009, 10:02\nEelmise aastatuhande lõpus ehk aastal 1998 tõi Lexus turule esimese luksuliku linnamaasturi RX. Nüüd, kümmekond aastat hiljem jõudis Eestisse uus RX - kevadel sisepõlemismootoriga RX 350 ning äsja hübriid RX 450h.\nUue RXga lisandub mudeli värvivalikusse Quartz White, mida peetakse üsna eriliseks ning seda täie õigusega, kirjutas\n. Kui varjulisemas paigas ei paista ehk selle kirgas toon nii puhtalt välja, siis päikesepaistel lööb auto täies ilus särama ning lausa kutsub ennast lähemalt imetlema. Testiauto oli just selline, seega võib kõikidele heledate toonide fännidele soovitada see üle vaadata.\nUus masin on enam-vähem samade proportsioonidega ning kerejoontega kui vana. Siiski, ninaosa sai tänu uutele pikalt esitiibadesse ulatuvatele esituledele, mis hübriidmootoriga modifikatsioonil baseeruvad valgusdioodidel, märgatavalt kaasaegsema väljanägemise.\nTegelikult on Lexuse insenerid uue RXi kallal hoopis enam tööd teinud – kui jätta kõrvale pressiteadete tavapärased liigsed ilustused, siis ikkagi on tegu oma klassi väikseima aerodünaamilise takistusteguriga sõidukiga. Sellest lähtuvalt paigutati näiteks tagumise akna kojamees mitte klaasi allaossa vaid üles, otse spoileri alla. Sarnaseid nõkse leiab veel mitmetelt elementidelt.\nÜldiselt aga on uus RX võrreldes vanaga silmale ilusam vaadata. Visates pilgu küljepeeglitesse näeb sealt paistmas kergelt kummis tagumise poritiiva äärt, mis justkui rõhutab fakti, et auto kuulub pigem jõuliste musklimeeste kui kiitsakate anoreksikute kilda.\nViimast kinnitab ka rida tehniliste andmete tabelist: 3,5-liitrise bensiini- ja kahe elektrimootori summa hobujõududesse arvestatuna võrdub 299ga. Kui arvestada masina tühimassi, mis olenevalt varustusastmest küünib kuni 2205 kilogrammini, siis esimese emotsioonina rulluvad silme ette potentsiaalsed röögatud kütusearved. Tegelikult aga kasutatakse sisepõlemismootori juures Atkinsoni tsüklit, mis tagab küll parema ökonoomsuse, kuid seda pöördemomendi arvelt. Siiski ei maksa unustada, et tegu on hübriidiga ning kõikjal kus vajatakse enamat momenti võib arvestada elektrimootorite abiga.\nKokkuvõtlikult saadakse eeskujulikult madal kütusekulu koos arvestatava sooritusvõimega: paigalt sajani kiirenduseks vajatakse 7,8 sekundit, tippkiiruseks öeldakse olevat 200 kilomeetrit tunnis. Linnas peaks RX 450h saama hakkama 6,6 ja maanteel 6,0 liitri bensiiniga saja kilomeetri kohta. Üks tähtis nüanss, mida tänapäeval alati kõikjal ära märgitakse on süsinikdioksiidi emissioon, kõnealusel masinal jääb see kombineeritud tsüklis 148 grammi juurde kilomeetri kohta, ehk siis tavalise keskmise suurusega sõiduauto tasemele.\nMuudest parameetritest toogem veel ära pikkuse, laiuse ja kõrguse: 4770, 1885 ja 1685 millimeetrit. Telgede vahe 2740 ühikut. RXi tagavedrustust on võimalik raskemate asjade mugavamaks sissetõstmiseks 30 millimeetri võrra madalamaks lasta. See võimalus on küll vaid lisavarustuses oleva õhkvedrustuse tellijatel. Pagasiruumi mahuks öeldakse tehnilistes andmetes 496 liitrit. Tagumist istmerida võib proportsioonis 40/20/40 alla lasta ning pagasile mõeldud mahtu kuni 1570 liitrini suurendada. Elektrilise roolivõimendiga auto pöörderaadius ulatub 5,7 meetrini. Roolivõimendi on kiirustundlik ning annab juhile igas situatsioonis päris hea tunnetuse auto üle.\nSõitjateruumis on palju tähelepanu suunatud turvalisusele ja mugavusele. Esimestest mainigem ära kümme turvapatja, kusjuures innovaatilisim on ehk juhi kõrvalistuja oma, mis tegelikult kujutab endast kahekambrilisest elementi. Mõte on selles, et justkui kõrvuti avanevad padjad jätavad keskele pilu kuhu inimese nägu paremini ära mahub. Tegu on üsna originaalse lähenemisega, millest võib vabalt saada uus lähiaja suundumus selles valdkonnas.\nRXi turvavarustusse kuulub ka kokkupõrkeid ennetav Pre Crash Safety System, mis suudab õnnetuse ära hoida või vähemalt selle tagajärgi oluliselt minimeerida. Õnneks ei tekkinud juhust seda kasutada. Veel üheks väga oodatud lahenduseks, mis kuulub kindlasti ühtviisi nii turva- kui ka mugavusvarustuse alla, on Head Up Display, mis kuvab juhi ette tuuleklaasile mitmeid tarvilikke näite. Enam ei pea pilku teelt pöörama - uskumatult mugav vidin, millega harjub kiiresti ning pärast on tükk tegemist, et tagasi harjuda. Tagurdamisel kuvatakse keskkonsoolil olevale ekraanile pagasiruumi luuki integreeritud kaamerast tulev pilt. Parkimisandurid asuvad nii ees kui taga.\nKõiksugu tipptehnoloogiat on uus RX nõnda täis, et kõige üles lugemisel pole mingit mõtet – kel huvi, võib ise asja lähemalt uurima minna.\nMugavus on aga kõnealuses sõidukis hoopis omaette teema. Alustada tuleb siis sellest, et sõitjateruum on ülimalt vaikne. See omakorda aga võimaldab võtta kasutusele väga kvaliteetse kõlaga audiosüsteemi. Mark Levinson on juba pikki aastaid olnud Lexuse partneriks multimeediasüsteemide alal ning RXi jaoks väljatöötatud 15 kõlariga Premium Surround 7.1 on tõepoolest erakordselt hea näide puhtast kõlast. Kui sellele veel liita pehmed, ventileeritavad istmed ja sujuv kulgemine, siis mida ühelt autolt veel oodata oskakski.\nHübriid RXi üheks omapäraks on madalatel kiirustel elektrimootorite kasutamine. Lisaks kütuse kokkuhoiule on sel loomulikult ka teine efekt: vaikus. Siinkohal tuleb tõdeda, et parklates või mujal kohtades kus liigub palju jalakäijaid tasuks selle autoga olla ääretult ettevaatlik – tavaliselt tekitavad autod ju müra ning inimesed on sellega ära harjunud. Sai kogetud mitmeid olukordi, kus äärepealt oleks autole ette astutud.\nRX 450h sõiduomadused on aga nagu kõik muugi selle auto juures tipptasemel. Järsul kiirendusel kostab sõitjateruumi mitte möirgamine vaid vaikne nurrumine, linnas sõites saab vahel vaid kütusekulu indikaatorit vaadates aru, kas sisepõlemismootor töötab või ei. Aktiivvedrustus suudab tasandada üle keskmise muhkliku tee ning paneb sõitjad unustama meie tee-ehituse kvaliteedi.\nKummalisel kombel tuntus, et kruusateel on RX veelgi parem, kui asfaldil. Olgem ausad, kuigi crossover, on see siiski loodud eeskätt kõval pinnasel liikuma, kuid ka maal pole karta, et sellega hätta võiks jääda.\nLoomulikult leiab RXi küljest ka selliseid seadmeid, millega harjumine tavapärasest rohkem aega nõuab. Üheks selliseks on adaptiivne püsikiirusehoidja, autoderea ühtlasel kulgemisel kindlasti asendamatu abiline, kuid kui satub ette üks eriti aeglane sõiduk siis … Õnneks on võimalik see välja lülitada.\nLexus pakub uue RX 450h ostjatele tehasegarantiid kolm aastat või läbisõiduni 100 000 kilomeetrit. Lisaks võib 11 600 krooni eest osta täiendavalt veel kaheaastase garantii. Hübriidmootori komponentidele pakutakse aga kohe garantiiks viis aastat.\nLexus RX450h hinnad algavad 899 900 kroonist.


Eesti Paraolümpiakomitee avas parasportlaste medalite näituse - Postimees Sport: Värsked spordiuudised Eestist ja välismaalt\nEesti Paraolümpiakomitee avas parasportlaste medalite näituse\n2. veebruar 2015, 14:30\nEesti parasportlased avasid prestiižsemate medalite näituse ja tutvustasid uue hooaja plaane.\n«2016 on olümpiamängude aasta, kui lisaks Eesti parimatele sportlastele suunduvad Riosse ka meie tublid parasportlased, kes on erinevatelt võistlustelt aastate vältel toonud rohkesti uhkeid medaleid. Meie jaoks on suur au näidata neid medaleid rahvale ning läbi selle avaldada tunnustust erakordsele teotahtele ja sihikindlusele, mis viib Eesti parasportlasi maailma tippu,» ütles parasportlaste medalite näitusel Eesti Paraolümpiakomitee suursponsori Olympic Casino Eesti tegevdirektor Aigar Hain.\nNäitusele toodi muuhulgas Sydney paraolümpiamängudelt Sirly Tiigi odaviske kuldmedal, Ateena paraolümpiamängudelt Marge Kõrkjase hõbe 50 meetri vabaujumises, Pekingi paraolümpiamängudelt Kardo Ploomipuu pronks 100 meetri seliliujumises, IPC Euroopa meistrivõistlustelt Elisabeth Egeli hõbe kompleksujumises ning Kairit Olenko medalid kurtide olümpiamängudelt.\nNäituse avasid pidulikult Eesti Paraolümpiakomitee president Urmas Paet, üks edukamaid Eesti parasportlasi, ujuja Kardo Ploomipuu ning parasportlaste treenerid. «Treenerite roll erivajadustega inimeste spordis on märkimisväärselt suurem kui tervete inimeste spordis ning erivajadustega inimestel ei piirdu treeneri roll kunagi pelgalt treeningprotsessiga,» ütles president Urmas Paet.\n«Treenerite tasud on spordis olnud aktuaalne teema juba pikemat aega. Erivajadustega inimeste trennis ja võistlustel käimine on seotud suuremate kulutustega ning raha treenerite tasustamiseks jääb väga vähe. Seetõttu otsustas Eesti Paraolümpiakomitee eraldada Olympic Entertainment Groupi toetuse just meie tublidele treeneritele, et parandada nende rahalist olukorda ning hoida nende motivatsiooni treeneri töö tegemisel,» lisas Paet.


Vooremaa Valimised ees, eelhääletus alanud\nValimised ees, eelhääletus alanud\n“Meil siin sai hääletada tegelikult juba möödunud nädala tööpäevadel,” ütles Jõgeva kultuurikeskuses asuvas valimisjaoskonnas nr 1 jaoskonnakomisjoni aseesimees Endla Võborg. “Ainult et siis oli protseduur üpris keeruline: valija pidi valimissedeli panema kinnisesse ümbrikusse ja koos sellega veel suuremasse ümbrikusse, millele tuli kirjutada nimi, isikukood ja aadress. Ning seda pidid tegema kõik: nii kohalikud kui ka need, kes kaugemalt siia hääletama tulid. Nüüd on meil juba valimisnimekirjad ees ja ümbrikega jändama peavad ainult need, kes hääletavad väljaspool oma elukohta.”\nMöödunud nädalal käis Jõgeva kultuurikeskuses hääletamas juba kolmsada inimest, kelle hulgas oli peale kohalike tallinlasi, viljandlasi, tartlasi ja läänevirumaalasi. Eilegi külastati valimisjaoskonda üsna elavalt.\n“Hommikupoolikul tulevad enamasti eakamad inimesed, pärast lõunat koolinoored ja õhtul tööealised inimesed,” ütles jaoskonnakomisjoni liige Mare Säärits. “Mõni küsib sedagi, et miks nüüd valimisjaoskonnas enam taidlejad ei esine, nagu omal ajal ning miks apelsine, banaane ja viinereid ei jagata.”\nNojah, banaane võib nüüd iga päev poest osta, nii et nende saamiseks pole valimiste päeva vaja. Küll aga selleks, et inimesed saaksid oma esindajad volikogudesse valida ning kaudselt ka seniste volikogude tööle hinnangu anda.


Eesti oma piiri Venemaa toidule ei sulge - Sakala\n13. september 2014, 9:14\nEelmise nädala reede keskpäeval ootas Viljandi viljasalve väravas kolm Venemaa numbrimärgiga veokit, mis tõid siia maisi.\nÜksinda piirama ei hakka\nSamasuguse vastusanktsiooni kehtestamist Eesti riik asekantsleri väitel arutanud ei ole ning see poleks ka võimalik. «Euroopa Liit on tolliliit, mis tähendab, et toiduainete importimise keeldu saab kehtestada ühiselt.»\nEndise põllumajandusministri, praeguse riigikogu liikme Helir-Valdor Seedri hinnangul poleks Eestil üksinda mingisugust mõtet Venemaalt tulevat importi keelama hakata, küll aga peaks Eesti töötama selle nimel, et mõjutada Venemaad suurte rahvusvaheliste organisatsioonide kaudu. «Tuleb otsida liitlasi, sest üksinda otsuseid teha on lühinägelik,» leidis ta.\nEuroopa Liidus käib Seedri teada vastusanktsioonide arutamine, aga pigem räägitakse energiaturu ja liikumisvabaduse piiramisest. «Selle hulka peaks kuuluma ka muu kaubandus,» leidis ta.\nEt Eesti kuulub juba aastaid maailma kaubandusorganisatsiooni WTO ning Venemaa on selle liikmeks saanud hiljuti, tuleks Venemaalt pärit kaupade keelamiseks lahendada hulk juriidilisi ja poliitilisi küsimusi. «Venemaa rikub praegu WTO peamisi reegleid,» sõnas Seeder. «Vastusanktsioonide rakendamiseks tuleks teistel otsustada, kas heita Venemaa WTO-st välja või hakata ise eriolukorrale viidates reegleid rikkuma. Minu meelest tuleks Venemaa ühendusest välja heita.»\nWTO-s otsitakse Illar Lemetti sõnul lahendusi, kuidas sundida Venemaad rahvusvahelisi reegleid järgima. «Praegune juhtum pole esimene,» nentis ta ja lisas, et lõpptulemusena on võimalik Venemaale rahvusvahelise õigusega kooskõlas olevaid piiranguid kehtestada.\nViin ja kalamari keelu alla\nIllar Lemetti selgitusel on Euroopa Liidu sanktsioonid suunatud Venemaa poliitilise eliidi, mitte ettevõtete ja elanike vastu. Seetõttu pole Euroopale väga väikese tähtsusega Venemaa toidukaupade importi arutatud. Erandina on seni kaalumisel olnud Venemaalt toodava viina ja kalamarja keelustamine.\nSeedri sõnul saavad Venemaalt kaupade sisseveole piirangu seada Euroopa inimesed ühiselt, kui loobuvad Venemaalt tulevate kaupade tarbimisest. «Nii ettevõtja kui tarbijana tuleks teadvustada, et käimas on sõda,» sõnas ta.\nKui Eesti on seni müünud Venemaale toidukaupu aastas umbes 150 miljoni euro ulatuses, siis Venemaalt Eestisse tuleva toidukauba mahtu pole kokku arvutatud. Helir-Valdor Seedri sõnul on teada, et Venemaale on läinud kaup, millele on antud lisaväärtus ja mis on seetõttu kallim, siia tulevad aga peamiselt töötlemata toiduained. Piima, kala ja liha Venemaalt euroliitu ei tooda, sest sellest on seal puudus.


Hotel Zur Schmiede Radolfzell am Bodensee Saksamaa - Hotellide suurimad allahindlused\nFriedrich-Werber-Str. 22 , Radolfzell, Radolfzell am Bodensee, Saksamaa, 78315 - Vaata kaardil\nRohkem majutuskohast Hotel Zur Schmiede\nReisijatele, kes soovivad koguda linna Radolfzell am Bodensee vaatamisväärsusi ja helisid, on Hotel Zur Schmiede ideaalne valik. Siit võivad külalised nautida lihtsat ligipääsu kõigele, mida pulbitseval linnal pakkuda on. Oma mugava asukoha tõttu pakub hotell lihtsat pääsu linna kohustuslike vaatamisväärsuste juurde.\nVõimalused ja teenused, mida pakub Hotel Zur Schmiede, tagavad külalistele meeldiva viibimise hotellis. Pakihoid, parkla, ajalehed, pesuteenus, lift on vaid mõned võimalustest, mis tõstab Hotel Zur Schmiede esile teiste linna hotellide seast.\nLisaks on kõigil külalistubadel erinevad mugavused. Paljud toad pakuvad isegi küte, äratusteenus, laud, minibaar, heliisolatsioon, et rahuldada ka kõige nõudlikumat külalist. Pealegi, hotelli vaba aja veetmise info tagab, et Sul siinviibimise ajal ettevõtmistest puudu ei tuleks. Kui otsid mugavat ja muretut majutust Radolfzell am Bodensee's, tee Hotel Zur Schmiede'st oma asenduskodu.\nKõik reisijate tüübid (134)Paarid (72)Üksikreisijad (35)Pered väikeste lastega (5)Pered suuremate lastega (2)Grupid (20)


Rakke Maraton 2009 - CC Rota Mobilis\nRakke Maraton 2009\nPole kahtlustki, et Eestis ühe pikima rattaürituste korraldamise kogemusega Enno Eilo käe alt tuleb võistlejatele kvaliteetset kraami. Selle aasta Rakke Maraton kandis juba järjekorranumbrit üheksa ja pole vist kahtlustki, et kümnes ei jää tulemata. Mis siis võistlejatele meelde jäi -Hiiu vanurite kodunt laenatud pissipudelid jootmiseks, mudamülkad slaalomi harjutamiseks ning kerged vihmasabinad jahutamaks kiirete alustajate hoogu. Vanad kalad esinesesid nagu ikka heal tasemel, üllatada suutis Ergo, kes oma eraldistardi debüüdist toibudes suutis teha vägeva sisenemise Elioni maagilisse 200 klubisse. Ja Madis hakkab ka hiilgeaegade vormi jõudma, maagilise 500 uks jäi seekord napilt suletuks!\nAndre helged meenutused Ivandast:\nPlaan oli teha 2 päeva võistlemist. Ilmaprognoos pani kukalt kratsima – paduvihm ja mudalaviin ei tekitanud just tunnet, et näpud püsti starti lennata. Õnneks muutus prognoos veidi leebemaks ja kohal ma olingi. Eilsest Rakveres punnitamisest oli jalg veel parajalt jäme. Sooja väga ei viitsind teha ja oh üllatus üllatus, sellest tulenevalt olid esimesed kilomeetrid ikka väga vaevalised. Mootor käivitus umbes 5-10 km kandis. Avastasin et Raul on ka minu pundis.\nKuni Emumäeni hoidsin ennast tagasi ja tööd ei teinud. Emumäe otsast loeti kohti 100+. Selleks ajaks olid suud ja silmad juba korralikult muda täis ja liiv krõbises hamba all. Emumäel toimunud sekelduste tulemusena libises üks magus osa pundist eest (väikese Ivanda vedamisel). Mingil hetkel leidsime Rauliga hea rütmi – mitte, et me kordamööda oleks vedanud – pigem vastupidi. Kord libises üks eest, siis teine. Need tõmbamised raputasid pidavelt konkurente tagant maha ja uusi tuli selg ees vastu. Mudastes kohtades suutsin korduvalt ikalduda ja Raul lasi ees leebet. Pidin kõvasti tööd tegema et vanamestrit kätte saada. Tehnika toimis laitmatult, ei ühtegi chain sucki.\nKärss porine lendab Andre pesula uksest sisse\nRada oli ka nii mõnus, et lõpp tuli päris kiirelt kätte. Pidevalt peanahku võttes tõusime lõpus 79-80 kohtadele. Eriti hea meel oli, et sai karistatud sellised mehed nagu Ivo Põld ja Edvard Loboda clubbersist. Õnneks oli (nagu iga aasta) Rakke külasaun soojaks köetud, kus sai ennast autosõidukõlbulikuks kasida.\nRauli reportaazh porimülgaste vahelt:\nSai seekord jälle lemmikelion (istub minu kerele ta kuidagi hästi, sõtumata vormist või vormitusest) ärä tehtud. Sõitsin seekord Andrega kogu trassi koos. Vanema ja elu kauem näinuna tuletasin nooremale ja äkilisemale alguse kruusaradadel ja lagedatel lõikudel meelde, et ta oma sees mässavat looma suure grupi vedamiseks ei raiskaks. Mõistlikum on see ju hoida raja teise poolde, siis kui vaja klubikaaslast finishini lohistada. Nii ka läks, lohistas Andre peale Emumäge raiesmikel mõnuga, ülejäänud tuulesistujad kadusid metsavahele ära, õnneks tahapoole.\nVanameister teab – jook kõhus on vaid lisakaal!\nPuhkepausideks olid mulle selle kühveldamise ajal mõned porimülkad, milledega ma seekord suht hästi läbi sain. Sel ajal, kui Kullionu nendes rahmeldas, sain tiba hinge tagasi tõmmata. Koos jõudsime finishini, kus minu südametunnistus ütles, et suurema töö tegija võiks nagu ennem tulemuse kirja saada. Aga kus sa sellega, kõigepealt võttis Andre hoo maha ja võtsime kõrvuti, no ok, üks tiim, veereme siis koos üle joone. Ja siis, johhaidii- 1m enne finishit paneb klubikaaslane loha ja mina olen enne teda lõpetanud. Väga alatu tegu, ütleme otse, ma olen siiamaani shokis. Peaks Ennole sel teemal protesti sisse andma vist.\nPolnud plaani see hooaeg Elioni sõita, aga kuna nädalvahetuse grillimisplaanid viisid Rakke ligidale, siis otsustasin seda nautida koos spordi sado-masoga. Rada oli äge, eriti vihmaga, sest siis kõik kõvad ja treenitud vennad vajuvad läbi ning laisad ujuda oskajad saavad parimad kohad.\nEndal kõik toimis, korra andsid krambid tunda, aga teenindus TP des oli nii hea ,et tütarlaps lausa jooksis kõrval ja küsis,et kuhu paaki ma seda soola sulle kallan :). Loodan ,et korraldajad ükskord sinna sigalasse lõpuks loomad ka sisse lasevad, muidu solvun ja lähen järgmine aasta lühikesele distantsile.\nErgo teab – riietu soojalt, siis kärvad trassil\nMadis tagumise grupi tegemistest:\nIlus päev oli, rada sõidetav ja korraldus küündis juba kuninglikuks kui joogipeatustes 10 inimest järjest joogipudelit pakkus. Mujal Eestis ei ole sellist fenomeni kohanud. Rada on Rakkes ikka tõesti huvitav, leidub pea kõike – menüüs on isegi värskendav oja. Riietus oli seekord ilmselt kogemuste mõõdupuuks. Alguses oli hommikul ikka päris jahe, kuid sõidu alguses keris kõrgemaks ja sõidu kestel tuli ka päike välja – kel olid pikad riided, nendel jahutusvedelik kindlasti kohati kees. Endal oli küll pikk, aga õhuke riietus – sh klubiroosad käised, mis tundusid päris õige valik olevat. Marionist möödusin vist Emumäe kandis (kui seal selline mägi oli).\nSeekord oli kisakooris lisaks isale ka Lapimaalt kohapeale asja kaema tulnud peretuttav, kelle sõnul Lapimaal selliseid üritusi eriti ei näe. Tulemuseks tuli 550 (stardis 862). Eelmisel elionil Otepääl siis 653 – niiet jalas toimuvad muutused paremuse poole:)\nKaido kandideerib parima foto sektsioonis


kuidas disaineririietuse salajasi tehinguid skoorida\nKõik tahavad kappi täis kvaliteetseid disainerrõivaste silte, kuid nii mõnigi meist kas ei saa seda endale lubada või ei taha lihtsalt sularaha välja maksta. Õnneks me ei pea. Kõigi lemmikbrändide rõivaste, kingade ja aksessuaaride pakkumisi on täiesti võimalik saada. Tegelikult saate säästa sularaha peaaegu kõigilt, mida ostate. Sa pead lihtsalt teadma, kus osta, kuidas sisseoste teha ja õige aeg seda teha.\nAlustades müügist, lõpetades eripakkumiste, salajasete hindade ja allahindlustega, on siin petukiri selle kohta, kuidas saada parimad hinnad kõigest igapäevasest rõivastusest kuni haute couture'i värskena rajalt välja.\nPood välkmüügi saite\nVälkmüügisaitidel pakutakse nii palju asju, sealhulgas disainerrõivaid, aksessuaare, lasteriideid, kingitusi, kodukaunistamiseks mõeldud tooteid ja isegi mõnda kohalikku teenust. Mõned näited nendest saitidest on Kehtib , La La tänav , Hautelook , Üks Kings Lane ja Zulily . Kuna see müük toimub ainult piiratud aja jooksul, on parim viis ära kasutada e-kirjade registreerimist, tõukemärguannete sisselülitamist ja kõigi saadaolevate rakenduste allalaadimist.\nKui näete esiletõstetud kaubamärki, mis teile meeldib, on trikk kontrollida saidi võimalikult kiiresti. Stiilid ja suurused lähevad kiiresti ja iga üksuse jaoks on sageli piiratud kogus. Lõppude lõpuks nimetatakse neid mõjuval põhjusel välkmüügiks. Vilgub ja see võib juba läbi olla, eriti kui pakutakse suuri allahindlusi.\nKasutage kuponge, eriti eksklusiivseid\nSee on nii lihtne ja vana kool, kuid inimesed säästavad kupongide abil iga päev raha. Tarbijaküsimuste eksperdi sõnul kohtaTopCashBack Natasha Rachel Smith, kupongid on suurepärane viis kulude vähendamiseks. Ta ütles mulle: 'Kaubamajad, nagu Neiman Marcus, Saks ja Bloomingdales, pakuvad teie uudiskirjale registreerumisel teie esimesest tellimusest 10-15 protsenti soodsamat hinda.'\nKuid need tehingud ei piirdu ainult kaubamajadega. Lindsay Sakraida, kes on sisuturunduse direktor koosDealNews ütles mulle, et need pakkumised võivad kehtida ka teie lemmikbrändide kohta. Registreeruge oma lemmikbrändi e-posti uudiskirja saamiseks ja oodake nende regulaarset müüki. Isegi tippklassi kaubamärgid pakuvad sõprade ja perede kupongi või kaheaastast müüki. Näiteks Burberry pakub nii hooaja lõpu kui ka kampaaniaid pühade nädalavahetustel nagu talgupäev. Mõnikord on see müük kõigile kättesaadav ja mõnikord vajavad nad tellija juurdepääsu. '\nSakraida ütleb, et kuigi paljudele inimestele ei meeldi oma e-posti aadressi välja anda, võib see olla täiesti väärt. 'Tasub olla uudiskirja tellija, sest see on suurepärane passiivne viis allahindluste tundmaõppimiseks ja siis ei pea te juurdepääsu pärast muretsema.'\nRentige oma faves\nOlete ilmselt kuulnud meestest, kes rendivad smokinguid ametlike ürituste jaoks, näiteks pulmade ja promo jaoks, kuid viimastel aastatel on moe rentimise sektor populaarsust kogunud. Nüüd tundub, nagu oleks kõik pärit pulmakleidid kuni pruutneitsi kleidid kuni pluss suurus , ärirõivad ja vabaajarõivad on võimalik rentida.\nMis puutub sularaha säästmisse, siis on üürimisel palju mõtet. Brittany Johnson, rõivaste rentimise kaasasutaja ja tegevjuht tellimisteenus FashionPass ütles mulle: 'Üürimine on minu jaoks tohutu kulude kokkuhoid, sest ma saaksin need 100–300 dollari suurused riided otsa, pildistaksin neid ja sokutaksin need siis oma kapi taha. Kuna me elame selles Instagrami ajastus, ei taha te enam lihtsalt uut kleiti pulmadeks, vaid midagi uut hilisõhtute, festivalide, kohtinguõhtu, puhkuste jms jaoks ja see hind tuleb kiiresti kokku. '\nKuid see pole ainult raha kokkuhoid, üürimine võimaldab teil oma garderoobiga vabadust ja paindlikkust, nagu Johnson selgitas. 'See lõputu riidekapp minu käsutuses sama hinna eest, mille oleksin maksnud topi eest, on olnud minu jaoks elupäästja. Üürimine võimaldab mul ka rohkem katsetada. Mõned minu nüüdseks lemmikutest laenutustest on esemed, mille ostmise peale poleks ma kunagi kaks korda mõelnud. Päris lahe on proovida uusi stiile, kus varem oleks arvatud, et tipp on minu jaoks liiga trendikas. '\nPeske disainerite edasimüügipoed ja veebisaidid\nDisainerite edasimüük on üks parimaid viise, kuidas säästa raha nii uute kui kasutatud rõivaste ja aksessuaaride arvelt. Concetta May, kes on ettevõtte kaupluse juhataja Stella edasimüügi butiik Louisville'is jagas Kentucky minuga mõningaid oma parimaid näpunäiteid selle kohta, kuidas disainerite edasimüügist maksimumi võtta. Kasutage poes kõiki preemiaprogramme või eripakkumisi. Sageli on sularahaga ostetud kaupade jaoks sageli ostjakaardid, igakuised juurdehindlused ja täiendavad allahindlused. Küsige ja saate vastu. '\nTa märkis ka, et edasimüügi osas võib ajastus olla kõik. 'Pood veidi enne järgmise hooaja ilmamuutusi. Edasimüügikauplused annavad suve lõpul välja sügis- / talvekaupu ja hilissuvel kevad / suvi, nii et teil on parim valik, kui ilm pole veel pööranud. See on suurepärane võimalus võistlusele jalgu tõmmata või objekte välja jätta, et sellel esimesel hinnamarsruutil silma peal hoida. '\nSamuti ütles May, et ärge jätke kasutamata ka hooaja lõpulepinguid. 'Enamik edasimüügipoode pakub kvartalite kaupa või poolaasta kaupa müüki, et müüa kaubad enne hooaja vahetamist. Jälgige kindlasti sotsiaalmeedias asuvat poodi ja registreeruge e-posti nimekirja saamiseks, et olla kindel, et olete esimene, kes seda müüki teeb. '\nRaha säästmisel on ajastus väga oluline, olgu see siis edasimüügipoes või tavapoes. Sakraida ütles, et parim aeg tehingute jaoks on teie kalendris juba märgitud.\n'Pood küberesmaspäeval. Paljudes tippklassi kaubamajades on nüüd allahindlusega kaubamärk, näiteks Saks Off Fifth ja Last Call Neiman Marcus ning kõik need kauplused pakuvad Cyber esmaspäeval erakordseid allahindlusi. See teeb disaineririiete hindamiseks suurepärase aja. Ehkki müük on sageli lõplik, on kõige parem valida aksessuaarid ja rõivad kaubamärkidelt, mis teile sobivad. Ta isegi avaldas: 'Võite juba 40% soodsamate hindade pealt kokku hoida.'\nKuid tehingud ei piirdu küberesmaspäevaga. Smith ütles mulle, et must reede on endiselt suurepärane aeg soodukate leidmiseks. Samuti tuletas ta mulle meelde, et ärge unustage spetsiaalset „Sõbrad ja pere“ müüki. Kui te pole kindel, millal on sõprade ja perede müük, küsige lihtsalt poe töötajalt.\nLaadige alla õiged rakendused\nRaha säästmiseks on palju erinevaid rakendusi. Üks ainulaadne näide on näidismüügirakendus ShopDrop mis hoiab proovimüügil silma peal. ShopDropi tegevjuht Estee Goldschmidt selgitas: 'Näidismüük on siis, kui disainerid panevad oma proovid ja üleliigsed kaubad mõneks päevaks 60-90 protsendi alla. Sealt leiate Marc Jacobsi 900-dollarise kleidi 80 dollari eest. ' Ta ütles, et ainuüksi New Yorgis 'toimub igal nädalal 25–45 proovimüüki'. ShopDrop võimaldab teil hõlpsasti leida, kus ja millal need sündmused on, ning lisada need oma kalendrisse.\nVeel üks näide ainulaadsest rahasäästu rakendusest on Tõsta , mis müüb ettemakstud kinkekaarte allahindlusega. Enne kassasse vajutamist saate osta kinkekaardi lehelt Raise hinnaga ja seejärel koguda kokkuhoid kõikidele kupongidele või sooduskoodidele.\nVeebioksjonid on suurepärane viis pakkumiste skoorimiseks. On traditsioonilisi saite nagu näiteks Ebay , kuid võite proovida ka rohkem niššivalikuid. Poshmark on hübriidoksjonisait, mis vastab suhtlusvõrgustikule, mis võimaldab teil teha pakkumisi ja teha pakkumisi ning jälgida ka teiste kasutajate kappe. Kuna mõlemad saidid on peer to peer, ei kontrollita, kas ostate autentseid esemeid.\nKui soovite teha pakkumisi professionaalselt kontrollitud asjadele, Kõik peale maja (EBTH) võib olla parem valik. Ettevõte annab müüjatele ettemakstud ümbrikud ja nad saadavad kaubad saadetissüsteemi kaudu sisse. Allahindlused on kõrged, kui iga kaup algab vaid 1 dollarist ja oksjonid kestavad viis kuni seitse päeva. EBTH on spetsialiseerunud väga kõrgetasemelistele kaubamärkidele nagu Hermès, Chanel, Louis Vuitton ja Tiffany & Co.\nPood soodsate hindadega kauplustes\nSellised odava hinnaga kauplused nagu Saks Off Fifth, Nordstrom Rack ja TJ Maxx on küps kõrge moe ja suurte allahindlustega. Kuigi need poed ei tundu olevat super glamuursed, on nad tegelikult stilistide lemmikud Aga Levine kes toob paljud oma kliendid, isegi kuulsused, neile poodlema.\nTa ütles mulle: 'Mulle meeldib jahtida parimaid pakkumisi ning leida üles tükki ja hindu, mis ei peaks võib-olla muinasjutuliselt eksisteerima. Disaineri butiikide või traditsiooniliste kaubamajade külastamine võib olla kohati lihtsam, kuid hinnavälistes kauplustes leiduv mitmekesisus on uskumatult ainulaadne ja tavaliselt ainulaadne. '\nLevine näitas ka, et nendel poodidel on palju erinevaid valikuid ning õige asja leidmine võib olla lihtne ja lõbus. 'Sadade valikute olemasolu annab inspiratsiooni kõige ootamatumatest allikatest. Uskumatu tehingu leidmine täiusliku saapapaari või täiusliku aksessuaari järgi, mis komplekteerib rõivastuse, muudab tavalise ostureisi moeküllaseks seikluseks murdosa hinnaga. Me kõik teame seda põnevat tunnet, kui lepime kokku! '\nVõrdlusostud on üks lihtsamaid viise, kuidas enamiku esemete pealt raha kokku hoida. Selle tegemiseks võib kuluda ka vaid mõni sekund. Kui olete huvitava eseme leidnud, Google'ile toote nimi ja disainer või bränd. Klõpsake vahekaarti Google Shopping ja kuvatakse üksus jaemüüjate loend, kes müüvad toodet ja nende hindu. Mõnikord võite leida, et ostes midagi muud värvi või veidi erinevas stiilis, võite säästa sadu dollareid. Näiteks võib uus Rebecca Minkoff Mini MAC Nubuck Convertible Crossbody käekott maksta vahemikus 117 ja 337,76 dollarit olenevalt värvist ja poest.\nPoe stiil on veel üks sait, mis võimaldab hõlpsat ostude võrdlemist. Teavet saate sisestada palju samamoodi nagu teete Google'i otsingut või võite otsida üldisemalt. Näiteks kui otsite rihmadeta musta satiinkleiti, võite sisestada need otsinguterminid ja enamiku suuremate jaemüüjate kleidid, mis vastavad sellele kirjeldusele. Seejärel saate oma parameetreid vastavalt sellele kohandada, et leida eelarve piires see, mis teile kõige rohkem meeldib.\nHankige hinna korrigeerimisi\nNii vähe pettumust tekitavaid tundeid on väga vähe, kui vaid mõne päeva pärast on langenud ostu sooritamine vaid hinna avastamiseks. Õnneks ei pea te end põletatuna tundma. Peate lihtsalt saama hinna korrigeerimise. Paljud kauplused pakuvad hinna korrigeerimist, see tähendab, et kui ostate toote ja hind langeb kindlaksmääratud aja jooksul, maksab jaemüüja vahe tagasi, andes teile madalama hinna.\nVastavalt Krazy kupongiproua , on paljudel populaarsetel jaemüüjatel hinna kohandamise põhimõtted, sealhulgas Abercrombie & Fitch, Ann Taylor, Anthropologie, Athleta, Banana Republic, J.Crew ja Nordstrom. Ärge unustage, et kui plaanite tellistest ja mördist ostetud asja hinna korrigeerimist, peate võib-olla säilitama füüsilise kviitungi, nii et hoidke seda kuskil ohutult.\nVeebipoest rääkides võib hindade languse kontrollimine olla vaev, seega on hinna korrigeerimise rakenduse allalaadimine palju parem mõte. Allalaadimiseks on saadaval mitu rakendust, sealhulgas paribus ja Moolah. Mõlemad neist mitte ainult ei teavita teid, kui hind on langenud, vaid võimaldavad teil automaatselt raha tagasi saada.\n2018. aasta kõige populaarsemate beebinimede ennustamine\nHankige ajalehekioskidest lehe ‘Muscle & Fitness Hers’ sügisnumber\nHakka saakakuningannaks, kasutades Amanda Latona Kuclo kogu keha alakeha treeningut.


"Rahvakogu terad riigikogu veskis", Õhtuleht, 10. november 2013\n10.11.2013 "Rahvakogu terad riigikogu veskis", Õhtuleht, 10. november 2013\n10.11.2013 "Tänavune aasta isa on Aldo Kals", ERR Uudised, 10. november 2013\n© Peeter Langovits (Postimees)\nOlari Koppel, Eesti Koostöö Kogu juhataja, rahvakogu algatusrühma koordinaator\nÄsja möödus seitse kuud päevast, mil president Toomas Hendrik Ilves viis riigikogusse viisteist rahvakogu ettepanekut erakondade tegevuse ja valimisseaduste kohendamiseks.\nÜldlevinud veendumuse järgi kadus tuhandete inimeste töö Toompeale nagu musta auku. Päris nii see siiski pole, kuigi ühtki seadust pole veel muudetud.\nJuuni alguses korraldas riigikogu põhiseaduskomisjon avaliku koosoleku, mille käigus tutvustati kõigile huvilistele rahvakogu ettepanekute edasise menetlemise korda. Siis andsid rahvasaadikud muu hulgas ka lubaduse, et kõik ettepanekud arutatakse ja hääletatakse sel või teisel viisil parlamendis läbi ning et kogu see tegevus on avalik.\nSama sõnumit korrati 8. oktoobril rahvakogu infoseminaril. Selle olulise täpsustusega, et kõik valimiste korda, mandaatide jaotust, valimiskünnist jne käsitlevad ettepanekud otsustatakse ära hiljemalt aasta enne järgmisi riigikogu valimisi ehk tuleva aasta märtsikuuks. Samuti lubati, et kõigi rahvakogust tulnud ettepanekute arutamise juurde kutsutakse ka rahvakogu tööga seotud inimesi. Sellest lubadusest on parlament siiani ka ausalt kinni pidanud.\nMädanenud kartuli reegel\nOn selge, et riigikogu ei hakka koostama "rahvakogu eelnõu" ehk seadust, milles kõik Rahvakogu 15 ettepanekut muutmata sõnastuses reas. Esiteks läheks see vastuollu õigusloome hea tavaga, sest kõne all on paljude erinevate seaduste muutmine. Nn kobareelnõude vastu on sõna võtnud nii riigiõiguse spetsialistid kui president.\nTeiseks kahandaks kõigi ettepanekute toppimine ühte eelnõusse märkimisväärselt võimalusi, et olgu või mõnigi rahvakogu soov seaduseks saaks. Siin kehtib mädanenud kartuli reegel: ühest piisab, et kogu kastitäis hukka läheks. See ei tähenda, et mõni rahvakogu ettepanekuist oleks vale, halb või muul moel "mäda". Küll aga on ilmne, et rahvakogu 15 ettepaneku hulgas on ka selliseid, mis praeguse riigikogu koosseisus enamuse toetust ei saa.\nEelmainitud põhjustel menetleb parlament rahvakogu ettepanekuid erinevate eelnõude raames. Näiteks on täna juba töös "Erakonnaseaduse muutmise seaduse" eelnõu, mis muude asjade kõrval sisaldab nelja rahvakogu ettepanekut: esiteks, erakondade rahastamismudeli muutmist; teiseks, kautsjoni asendamist toetusallkirjadega; kolmandaks, ebaseadusliku annetuse kriminaliseerimist ja neljandaks, erakondade rahastamise kontrollorgani volituste suurendamist.\nEelnõu tekstist selgub, et kautsjon peaks siiski alles jääma, ent selle suurus väheneb praegusega võrreldes kaks korda. Erakondade rahastamise mudel muutub, ehkki mitte sel viisil, nagu rahvakogu ette pani. Valimistel künnise alla jäänud erakonnad hakkavad võrreldes praeguse olukorraga saama märkimisväärselt rohkem raha, seda küll eeldusel, et erakonnal õnnestub valimistel saada vähemalt 2% valimistel osalenute toetusest. Neid kaht muudatust omavahel kombineerides väheneb risk, et parlamendist välja jäämine tähendab erakonnale pankrotti. Kriminaalkorras hakatakse menetlema vaid suuremahulisi ebaseaduslikke annetusi (selle üle, mis on "suur", hetkel parlamendis vaieldakse). Erakondade rahastamise kontrollorgan peaks saama õigusi ja volitusi juurde, ent kontrollimine ja järelevalve jääb siiski praegu tegutseva komisjoni pädevusse. Kui keegi soovis, et parteide rahaasju hakkaks edaspidi uurima kas kaitsepolitseiamet, riigikontroll või maksu- ja tolliamet, siis sel soovil pole vähemasti praeguse eelnõu alusel võimalust täide minna.\nRahvalt otse parlamendile\nOktoobri lõpus algatas põhiseaduskomisjon eelnõu, mis annaks jõustumisel Eestis esimest korda rahvale õiguse esitada otse riigikogule kollektiivseid ettepanekuid mingi küsimuse arutamiseks ja seaduse algatamiseks või muutmiseks ning paneb parlamendile kohustuse nõuetekohaselt vormistatud ettepanekuid päevakorda võtta ja menetleda. Seegi on üks rahvakogu ettepanekutest, paljude meelest ehk isegi kõige olulisem.\nKui mainituile lisada võimalikud muudatused valimisseaduses (viis Rahvakogu ettepanekut), mille osas parlament on lubanud hiljemalt tuleva aasta märtsiks otsuse teha, võib pidada tõenäoliseks, et aasta pärast rahvakogu töö lõppu aprillis 2013 on seaduseveskist läbi käinud enam kui pooled rahvakogu ettepanekutest.\nSamuti võib juba üsna suure tõenäosusega eeldada, et näiteks poliitilise reklaami mahule piirangut ei tule nagu ei sunnita valituid kohustuslikus korras tööle valitud ametikohal. Esimesel juhul ei suuda keegi kõikehõlmavalt defineerida poliitilise reklaami mõistet, teisel juhul tekib asjatundjate hinnangul ületamatu vastuolu iga kodaniku põhiseadusliku õigusega kandideerida ja teha muid vabatahtlikke otsuseid. Järelikult tuleb peibutuspartide ja teiste trikkide vastu otsida teisi vahendeid.\nMida öelda kokkuvõtteks?\nMinu enda hinnangu järgi on riigikogu talitanud rahvakogu ettepanekutega üsnagi ootuspäraselt. Võtnud aega. Arutanud. Kohati otsinud ja leidnud kompromisse ehk siis tegelenud sisulise tööga. Paljudele võib see näida tahtliku ja tarbetu venitamisena ning selles on tubli annus tõtt.\nKui antaks aga valida, kas arutada pikalt, otsida kompromisse ning seejärel seadusi muuta või panna kõik rahvakogu ettepanekud kohe parlamendi suures saalis hääletusele ning need seal tagasi lükata, siis mulle isiklikult meeldib esimene variant rohkem. Avalikkuse ja rahvakogu tegijate kohus on käituda demokraatliku riigi vabade kodanikena ehk tähelepanelikult jälgida parlamendis toimuvat, küsimusi esitada ja vajadusel kõva häält teha. Ka tunnustada, kui lõpuks sünnib hea otsus. Küsimusele, kuidas riigikogu rahvakogust tulnud (lisa)tööga hakkama sai, vastavad kodanikud hiljemalt järgmistel parlamendivalimistel.


Bill Gates tehti e-residendiks luba küsimata - Uudised - Tehnika\n22. oktoober 2018, 13:10\nRiigikantselei muutis seisukohta\nBill Gates sai e-residendiks möödunud nädalal ning ta ei teadnud sellest ette\nEesti riik on otsustanud hakata üha sagedamini kasutama maailmakuulsaid isikuid oma e-residentsuse programmi reklaamimiseks ja selleks tehakse nende taustakontrolli ja antakse Eesti isikut tõendav dokument vajadusel ka neilt küsimata, kas nad üldse tahavad e-residendiks saada.\nMicrosofti asutaja Bill Gates, paavst, Saksamaa kantsler Angela Merkel, India rikkaim ärimees Mukesh Ambani – see on vaid osa üleilmselt tuntud tegelastest, kes on endale Eesti isikukoodi ja e-residendi staatuse saanud erandkorras ja tavaprotseduure kõrvale jättes.\nNad ei ole pidanud esitama sellekohast sooviavaldust, tasuma 100-eurost riigilõivu ega ette näitama oma seniseid dokumente. Nad on e-residendiks saanud siseministri ainuotsuse alusel. Neil on nüüd Eesti digi-ID, nad saavad end digitaalselt identifitseerides kasutada meie IT-süsteeme. Põhjus sellele kõigele on väga lihtne: Eesti riigi kaalukas avalik huvi kasutada neid tasuta reklaamkanalina e-residentsuse projektile.\n«Kõrgendatud avaliku huvi olemasolul on võimalik selliseid asju kinkida. Kõik valitsuse liikmed saavad esitada siseministrile taotlusi ja palveid esitada ning neid ka põhjendada, mis see avalik huvi on,» selgitas riigikantselei digiinnovatsiooni nõunik Marten Kaevats Postimehele.\nKaevats kinnitas seda, et taustakontrollist ei pääse ikkagi ka sellise taseme kuulsused ning selleks kammitakse läbi näiteks rahapesu andmebaasid ja kõikvõimalikud avalikud allikad.\nTaustakontrolli läbiviimist kinnitas ka siseministeeriumi pressiesindaja Olja Kivistik: «E-residendi digi-ID väljaandmise otsuse tegemisel kontrollitakse dokumendi väljaandmisest keeldumise aluseid vastavalt isikut tõendavate dokumentide seadusele.»\nKuidas kuulsused üldse välja valitakse, kust tuleb algatus? Marten Kaevats selgitas, et ajendiks on tihti eesseisvad ametlikud kohtumised.\n«Bill Gatesi kohtumine meie peaministriga tuli kiirelt sisse ning sai vaadatud, et tal tuleb sünnipäev ka ning tekib hea võimalus anda Microsofti asutajale tema esimene digitaalne identiteet,» tõi Kaevats värske näite.\nKui täna hommikul ütles Marten Kaevats Postimehele, et e-residentsus on kuulsustele olnud üldiselt kingitus ja «mitte iga kord nad ei ole ette teadlikud,» siis õhtupoolikul täpsustas ta, et e-residentsusest ette teatamine jäi olemata suure tempo tõttu vaid Bill Gatesi puhul.\n«Reeglina, näiteks Angela Merkeli puhul, ikkagi arutatakse meeskondadega e-residentsuse saamine läbi,» rääkis Kaevats.\nTa märkis, et vippidest e-residendid pole oma e-residentsust praktilisse kasutusse võtnud ning naljaga pooleks on e-residendi kaart neile midagi sellist, millega autoakna pealt jääd kraapida. Teatud aastate möödumisel neile antud sertifikaadid lihtsalt aeguvad, kuid isikukood jääb muidugi alles.\n«Tegemist on nende puhul pigem turunduse ja kuvandiloome teemaga. Et teadlikkus kasvaks läbi teatud sorti kõneisikute,» selgitas Kaevats ja kinnitas, et turundusrahasid Bill Gatesile ja teistele turunduskanaliks olemise eest eraldi ei maksta.\nErilisi õigusi ega kohustusi e-residentsus kellelegi ei anna. Tekib vaid isikustatud ligipääs Eesti riiklikele e-teenustele. «E-residentsus ei ole mitte õigus, vaid hüve – seaduse mõttes on see suhteliselt «light» asi,» rääkis Kaevats.\nE-residentsuse andmine kaaluka avaliku huvi korral on võimalik, kuid tegemist on ikkagi väga suure erandiga. Vastupidi tavapärastele isikut tõendava dokumendi väljaandmise menetlustele ei pea e-residendi taotlust esitama inimene ise, vaid vastava ettepaneku saab teha meie valitsuse liige või president.\nEttepanekusse lisatakse e-residendi kohta käivad andmed nagu eesnimi, perekonnanimi, Eesti isikukood või sünniaeg, sünnikoht, sugu, kodakondsus ning põhjendus, miks inimesele e-residendi digi-ID soovitakse anda.\nKaaluka avaliku huvi korras isikule e-residendi digi-ID väljaandmiseks teeb otsuse siseminister käskkirjaga, mis on aluseks politsei- ja piirivalveametile, kes dokumendi välja annab.\nTegemist on erandliku menetlusega, mille käigus tavapärast isiku tuvastamise menetlust ei toimu. Seetõttu ongi kaaluka avaliku huvi tõttu e-residendi digi-ID väljaandmise otsustamise õigus antud siseministrile, kes hindab iga kord konkreetseid asjaolusid ja teeb põhjendatud otsuse.\nE-residendi digi-ID üleandmist ei saa nimetada üllatuskingituseks.


City 100 punktini viinud Guardiola: me võib-olla ei ole võimelised tippsatsidega konkureerima - Soccernet.ee - Jalgpall luubi all! Avaleht - Soccernet.ee - Jalgpall luubi all!\nCity 100 punktini viinud Guardiola: me võib-olla ei ole võimelised tippsatsidega konkureerima (0)\n09. DETS 2019, 14:30\nInglismaa kõrgliigas Manchester Unitedile kaotanud ning liidrist Liverpoolist 14 punkti kaugusele jäänud Manchester City peatreener Pep Guardiola kutsus üles "reaalsust aktsepteerima".\nViimasel kahel hooajal Inglismaa meistriks tulnud City võitis mullu kõik kolm kodust karikat ning murdis tunamullusel liigahooajal sisuliselt kõik võimalikud Premier League'i ajaloo rekordid alates punktidest (100) kuni löödud väravateni (106).\nLaupäevane 1:2 kaotus Manchester Unitedile, mis oli City jaoks tänavu juba neljas kaotus, näitas Guardiola sõnul nende hetke võimete kohta nii mõndagi. "Me peame arenema, seda aktsepteerima ja edasi liikuma. Unitedil on kvaliteeti, et kaitsta ning kvaliteeti, et nõelata kiirrünnakutega ja seda tuleb aktsepteerida," sõnas Guardiola.\n"See on tase, millega seisame Liverpooli, Manchester United, Barcelona. Real Madridi ja Juventuse vastu silmitsi. Nemad on meeskonnad, kellega peame silmitsi seisma ja reaalsus on, et me ei ole võib-olla võimelised nendega konkureerima."


Lahedad leiud -reisi eri | Life at lucky 13\nLahedad leiud -reisi eri\nPosted in Reisimine, Uncategorized\tby beritp\nEesti talv paneb nii mõnegi pere veidi soojemaid reisiplaane tegema, siis sel korrald on lahedad leiud mänguasjade sektsioonist. Täpsemalt siis sellised mänguasjad, mida oleks hea lastega reisides kaasa võtta.\nKes ise lastega reisil käinud ja mingi hea mänguasja avastanud – jagage kogemusi!\nOlenevalt lapse vanusest ja oskustest on erinevate tegelusraamatute valik päris lai. Osavamad saavad lennukis, bussitransfeeris või õhtul hotellitoas mängida erinevate kleepsuraamatutega – mõtlen siis selliseid kleepse, mis on ikka korduvkasutatavad, et mängulusti kauemaks jätkuks. Esimese hooga leidsin Apollo veebipoest päris mitu toredat raamatut: Mõmmi päev, Värvid ja näiteks Pikk ja lühike. Uurime vastandeid.\nVäiksematele, kes kleepsudega veel nii hästi hakkama ei saaks, on lahe alternatiiv hoopis vildist tegelusraamat. Ma ei tea, kust neid Eestis osta saab, aga tean et on nobedate näppudega emmesid, kes on taolised raamatud ise lastele valmis teinud – tavaliselt on need tulemused nii ägedad, et mu meelest tahaks ka täiskasvanud nende raamatutega mängida 😀 Põnevaid isetegemise ideid ja juhendeid sellise raamatu meisterdamiseks saab näiteks siit blogist – Imagine Our Life\nÜks armastatud ja lastele väga meeldiv lehekülg taolistes raamatutes on sokipesu ja sorteerimine. Pilt: Imagine Our Life\nNäpunukud on eriti hea variant, kui kaasas on eri vanuses lapsed – nii saab näiteks suurem nukkudega väiksemale teatrit teha ja meelelahutust jagub mõlemale. Või siis teevad teatrit hoopis emme ja issi 😉 Toredad näpunukud on näiteks Looduspere poes, aga kindlasti leiab neid mujaltki ja ilmselt poleks ka nende ise valmistamine liiga keeruline tegevus.\nTorni ladumise topsid\nMa usun, et need topsid on olemas nii mõneski kodus, aga ilmselt ei tule kõigil pähe, et need võiks reisile kaasa võtta. Nende topsidega on ideaalne rannapuhkust veeta, saab teha liivakooke, vett valada ja ka basseinis või hoopis hotelli vannis veega mulistada. Kaasa mahuvad need paremini kui suured rannamänguasjad ja kasutust leiavad ka ehk rohkem.\nMüügil näiteks Jukus.\nPehme kujundite sorteerija\nJällegi – paljudel on kodus olemas kast, maja või mingi muu lahendus kujundite sorteerimise mänguks, aga selliseid mänguasju on üsna raske kaasa võtta kui pagasimaht on piiratud. Hea lahendus on hoopis selline pehme variant – selle saab suruda lapse mähkmekotti ja nii saab sellega hõlpsasti mängida ka lennukis – väikestele 1-2 aastastele ju meeldib väga asju kuskile sisse toppida 🙂\nMa pole neid Eestis poodides silmanud, kui keegi on, siis võib lahkesti kommentaaridesse teada anda. Leidsin mõned variandid ka Amazonist: Melissa and Doug linnumaja, Lamaze pehme sorteerimiskuubik.\niPad või kaasaskantav DVD mängija\nKui on ikka teada, et tuleb pikk lennusõit, bussitransfeer või üks jagu ootamist lennujaamas, siis mina ei põlgaks ära ka väikest multikate varu, mis siis kas tahvelarvutis või dvd mängijas kaasas on. Loomulikult ei tähenda see, et siis laps istub terve puhkuse aja multikate ees, aga kui ikka häda käes, siis on see hea lahendus.\nMa näiteks arvan, et Põrsas Peppa multikad tulevad meiega kindlasti reisile kaasa 😀\nNB! kui plaanid mingit helidega asja lapsele lennukis või bussis näidata, siis võiks juba kodus harjutada last ka kõrvaklappidega – kaasreisijad ei pruugi teie Peppa vaimustust jagada 😉\nlapsega reisimas, mänguasjad\t4 Comments\n« Kuidas me tähistasime 1. sünnipäeva\nEttevalmistused reisiks lapsega »\n4 thoughts on “Lahedad leiud -reisi eri”\nKleepsuraamatud meeldivad mu kahepoolesele väga aga kleepsud lähevad kiiresti tolmuseks ja lähevad suhteliselt kiiresti prügikasti. Ta hirmsasti tahab neid ümber tõsta ja nagu rohkem mängida. Niiet kleepsuraamatu alternatiiviks on magnetraamat. Neid on päris lahedaid, endalgi lõbus mängida. Nt selline: http://www.apollo.ee/janod-magnetraamat-naod.html See aasta on meil plaanis puhkusereis ette võtta ja üks selline tuleb kindlasti meiega kaasa. 🙂\nAitäh soovituse eest! Ma olen neid magnetraamatuid ka vaadanud, ei tea, miks need mul meelde ei tulnud, need ju tõesti veel praktilisemad kui kleepsukad.\nTelliskivi disaini- ja kunstilaadal oli detsembris kohal üks tore tädi, kes meisterdab tegelusraamatuid. Väike valik tema töödest on näha siin – https://www.facebook.com/Riidest-raamat-804672212941073/timeline 🙂\nTäitsa tore jaa. Mulle meeldiks muidugi, kui need detailid, mis on ära käivad oleks ka äärtest üle õmmeldud – püsivad kauem ilusad.


Järelvaadatav: Tammeka lõpetas nukra seeria ning röövis Kaljult punkte - Eesti Premium liiga - Jalgpall - Postimees Sport: Värsked spordiuudised Eestist ja välismaalt\nJärelvaadatav: Tammeka lõpetas nukra seeria ning röövis Kaljult punkte\n11. mai 2018, 21:26\nEesti jalgpalli meistrivõistlustel leppisid Tartu Tammeka ja Nõmme Kalju 1:1 viiki.\nTammeka jaoks oli tänane mäng lõpuks nukrale seeriale. Nimelt oli viimases 31 omavahelises mängus alati Kalju võidupunktid koju viinud.\nTammeka oli reedeses kohtumises lähedal isegi kolmele võidupunktile, sest Tristan Koskori värav viis tartlased 66. minutil juhtima. Kalju päästjaks osutus Marko Brtan, kes suurepärase pealöögiga 86. minutil Tammeka väravavahi üle mängis.\nLiigatabeli liider on 33 punktiga Levadia, Kalju jääb neist maha kahe punktiga ning mängu vähem pidanud Flora juba seitsme silmaga. Neljandal kohal ongi Tammeka, kes kaotab liidrile 12 punktiga.\nEnne mängu: kas Liliu parandab iluvea?\nTammeka läheb kohtumisele vastu kõrgelt neljandalt tabelirealt, olles koguni 20 punkti. Sama punktisumma juures edestatakse Narva Transi, kolmandal kohal olev Flora on kuue punkti kaugusel. Kalju on seevastu liider ja seda suuresti tänu liiga suurimale väravakütile Liliule.\nÄsja eelmise kuu parimaks mängijaks valitud brasiillane on värava löönud koguni kaheksas järjestikuses liigamängus ning sel hooajal kuivale jäänud vaid ühes mängus ühe vastase vastu. See on just nimelt Tammeka, kellega Kalju oli märtsi keskel kodus püstihädas. Alles Trevor Elhi lisaminutite värav tõi Kaljule kolm võidupunkti ja murdis tartlaste südamed.\nTosina mänguga on Liliu suutnud vastastele kõmmutada juba 17 väravat, viimati kostitas ta kübaratrikiga Pärnu Vaprust. Kuivõrd Kalju ja Tallinna Levadia on kogunud võrdselt punkte (30), teinud omavahel tänavu 2:2 viigi ja ka väravate vahe on neil võrdne (+34), astubki siin mängu «Liliu-faktor»: Kalju on seni löönud 44, Levadia aga «vaid» 41 väravat.\nUskumatu seeria ootab lõpetamist\nMiks on aga pealkirjas juttu needusest? Kaks kuud tagasi Hiiul peetud mängus lahutasid loetud sekundid Tammekat ülipika negatiivse keti katkestamisest. Nimelt on Kaljule meistriliigas nüüd kaotatud järgemööda koguni 31 mängu! Enne tänavust hooaega oli kõrgseltskonnas teineteiselt mõõtu võetud kümne aasta vältel, kuid vaevalt oskas toona veel Maag Tammeka nime kandnud Tartu meeskond 2008. aasta kevadel kodus Kaljust jagu saades aimata, et see võit jääbki neile tänase päevani ainsaks...\nPärast seda on nii 2009. kui ka 2010. aastal kätte saadud 1:1 viik, ent mitte enamat. 2010. aasta suvel algaski tänaseni kestev lüüasaamiste seeria ning viimase viie hooaja jooksul on tartlased pidanud rõõmu tundma sellegi üle, kui suudetakse Kaljule vähemalt värav lüüa. Ka seda on Tammekal õnnestunud viimase viie aasta jooksul 21 mänguga teha vaid kolm korda.\nEnt viimased mängud on näidanud, et ka Kalju kaitse võib olla haavatav. Trans lõi neile kaks ja Flora kolm väravat ning Tammekal on Liliule vastu saata liiga parim eestlasest väravakütt, vastavas tabelis 9 tabamusega neljandat kohta hoidev Tristan Koskor. 22-aastane Koskorgi on kaheksast viimasest liigamängust vaid kahes kuivale jäänud ning saatis ühes kohtumises Kuressaare võrku koguni neli palli. Kas Koskor suudab kasvatada oma väravatearvu kahekohaliseks ja Tammeka kaotusteketi katki raiuda või särab Tamme staadionil taas Liliu täht?


AINULT KLAVERILE. EUROPEIA SARI, müük, kuulutus 83034681 - Kuldne Börs\nAINULT KLAVERILE. EUROPEIA SARI\nID: 83034681, muudetud 11:11 13.02.2020\nAutor(id): André Maurois, Kirjastus: Perioodika, Linn: Tallinn, Aasta: 1991, Originaalkeel: prantsuse keelest, LK: 208, Seisukord: veidi kulunud kaaned, sisult terve ja korralik raamat, Suurus: tavaformaadis pehme kaanega, Sisu: Novellikogu. Maurois (1885-1967) loomingu mahukama osa moodustavad suurmeeste elulood. Neist kahte tunneb ka eesti lugeja "Kolm Dumas'd" ja "Flemingi elu". Tema novellilooming on väikesemahuline, see-eest aga sisutihe. Sageli pealtnäha mondäänne, jääb Marois oma novellides surelike inimeste vooruste ja pahede filigraanseks analüüsijaks.


AUTORIKÜLG | Alo Raun: miks peavad tüdrukud kandma roosat ja poisid sinist? - Eesti Päevaleht\nTänavune aasta algas mulle rõõmusõnumiga. Meie perre otsustasid tulla kaksikud, poeg ja tütar. Nagu arvata võite, tähendab see tõelist seiklusteaega täis rõõmu ja unetuid öid. Kuid ühtlasi olen saanud omal käel kogeda, kui sügavale meie ühiskonda on juurdunud tõdemus, et tüdrukud on roosad printsessid ja poiste värv on sinine. Et poistele on poiste asjad ja tüdrukutele tüdrukute omad, olgu need riided, mänguasjad, magamistoasisustus või isegi pudipõlled. Tüdrukute ja poiste eristamist võetakse justkui enesestmõistetavana nii poes kui ka – mis oli suurim üllatus – riigi tasandil (vt lisalugusid).


Küüned taha vanahärrade varale! (Eesti Päevaleht) | Linnateater\nKüüned taha vanahärrade varale! (Eesti Päevaleht)\nKas mäletate veel läinud kümnendi suurimat kinnisvaraafääride suslikut? Nüganeni lavastatud „Miljoni vaade” tuletab meelde.\nSajandi loo teatrisari on jõudnud aastatesse 2000–2010. Linnateatri ja Vana Baskini teatri koostöölavastuse aluseks on kinnisvaraafäärid, mille tuntumaks näoks kujunes vanainimestelt kodusid välja petnud Liis Haavel. Paavo Piigi näidendi naispeaosalise Pille-Riinu prototüüpi pole sestap tarvis kaugelt otsida. Isegi kostüümid toovad meelde fotojäädvustused Haavelist.\nLavastuse ajaline raamistus antakse edasi ka teiste ajastule omaste märksõnade kaudu: Eesti võit Eurovisionil, viited „Pealtnägijast” talseni, millest viimane oli vähemasti minu vanavanemate puhul õhtune märksõna, ning viited pronksiööle. Lavastuse esimeses stseenis kuuleb vaataja raadio vahendusel häälte loendamist, mille tulemusena valiti Arnold Rüütel 2001. aastal presidendiks. Nähtud etendusel (5. juunil) osutus see eriti tabavaks, sest saalis oli ka president Kersti Kaljulaid, kelle valimine on kaudselt samuti häältelugemise tulemus. Sedapuhku küll nende häälte, millest esialgsetele kandidaatidele presidendiks kinnitamiseks ei piisanud.\n„Miljoni vaadet” mängitakse Toom-Kooli 9. Vaade saali laele tekitab tunde, justkui kukuks see kohe kaela, ent kui avanevad aknad, lisab see lavaruumile sügavust, ning hoone akendest avaneb suurejooneline pilt Tallinnale. Riigi tagastatud ja pikale veninud kohtuvaidluse tõttu revoneerimata maja on hargnema hakkava loo tegevuspaik, kus elab selle keskne tegelane – Egon Nuteri kehastatav vanahärra Ants, kelle majale mitmelt poolt küüsi taha aetakse.\nLavastuse vorm on vähemasti esimeses vaatuses selge ja sirgjooneline. Komöödia, millele on ainest andnud sisult traagilised, ent vormilt kurioossed juhtumid. Noor naine sööb end kiiresti sisse vanainimese ellu. Torisemisest läbitungimiseks pole tarvis rohkem kui paari küsimust, natukene abikätt kodustes asjades ja eelkõige aega, et kuulata meest, kelle mälestused ja korduma kippuvad lood on lähikondsed juba ära tüüdanud.\nPõhiliini ümber on ehitatud teised kihid, mis avalduvad peamiselt kontsentreeritult teises vaatuses. Ants jääb üha kiiremini dementseks, mille käigus lisandub tegelaste galeriisse üha enam juba surnud tegelasi. Vestlused kujutluspiltidega loovad samaaegselt pisut unenäolise atmosfääri, aga annavad sündmustikule mitme eelneva põlvkonna jagu ajaloolist tausta eri sõdades võidelnud isa ja venna näol.\nAntsu perekond muretseb esimeses vaatuses peamiselt sellepärast, kuidas vanaonult maja kätte saada. „Sigadus!” karjuvad sigatsejad, kes arvavad, et neil on vanahärra omandi ja tahte üle sugulussidemete tõttu eriõigus. Teises vaatuses leiavad needsamad ehk pisut liigagi ootamatult eneses ühtäkki üles kogu headuse ja isetuse.\nLavastuses tuleb välja Linnateatri ja Vana Baskini teatri näitlejate tugev tase. Piigi näidend annab hea pinnase, et mängu panna trupi koomikapotentsiaal, mille juhtimises lavastaja Elmo Nüganen on kahtlemata suurepärane. Mõned näited. Nuter balansseerib Antsu tegelaskuju luues delikaatselt ja suure empaatiaga koomika ja traagika piirimail. Nii on publiku ees vanainimene, kes ei olegi ehk tingimata niivõrd jonnakas, kuivõrd lihtsalt kinni harjumuspärases elus, mille puhul iga väike muudatus tundub üüratu. Ants on kord torisev taat, siis jällegi noore naise tähelepanust uut energiat leidev vanahärra.\nEvelin Võigemasti mängitud aferist Pille-Riin teeb lavastuses läbi korraliku muutuse, mis väljendub nii sisus kui ka vormis. Malbest ja mesisest naabritüdruku-tüüpi neiust kujuneb juuksepikenduste ning viimase moe järgi ostetud telefoni ja kostüümiga oskuslik ja võimukas manipuleerija. Rain Simmul mängib ametnik Aare täie filigraansuse ja mängurõõmuga nihverdiseks, kes suudab igast olukorrast kasu lõigata ja tulla sealjuures välja nii puhta prillikivina, et küllap mõnigi poliitik kadestaks.\nKohati kaldub lavastus rahvateatri mängumaale. Võib-olla on asi minu maitse-eelistustes, ent ma ei oska ülemäära hinnata dialooge, mis sisaldavad nalju à la „laiali nagu litsi jalad”, nähtamatu palliga mängimas, Anne Paluver baleriinikostüümis ülima teatraalsusega mööda lava tippimas või peategelane Ants Vennaskonna „Pille-Riinu” taustal suusaga õhukitarri mängimas. Samas boonuspunktid eestlaste suusahulluse sissepikkimise eest. Ma pole kindel, et „Miljoni vaade” tingimata Linnateatri ja Vana Baskini Teatri potentsiaali kõige paremini rakendab, ehkki… lugu on, näitlejad on head ja publik naerab.\nEesti Päevaleht, 7.06.2018


Kuuma Singapuri valvab kalasabaga lõvi | Reisijutud\nKuuma Singapuri valvab kalasabaga lõvi\nPostitas wher2go - 18.04.2003 22:24\nPühapäevaleht, 08. juuni 1997.\n"Praegu on õues palav küll, aga öö poole läheb külmaks," muretseb hotellipidaja. "Kui kavatsete välja minna, pange midagi soojemat selga, noormees!"\n"Aga mis ma ütlesin!" rõõmustab pisike pilusilm mõne tunni möödudes. "Siinmail on ikka nii - pärast päikeseloojangut langevad kraadid järsult."\nMehike marsib hüpleval sammul kuldäärisega termomeetrini ning näitab sõnadele kinnitust: päevasest 37 kraadist pole järel rohkem kui 27. Põhja-Euroopast tulnu pühib kohkunult higi.\nEkvaatorilähedane Singapuri Vabariik koosneb ühest enam-vähem korralikust ja 58 minisaarest, jäädes pindalalt Hiiumaale alla. Täpset suurust ei saa nimetada, sest inimkäed võidavad olude sunnil igal aastal merelt veidi maad juurde.\nSingapuri samanimelise pealinna elanike arv on Kärdla omast pooltuhat korda suurem. Eriti punktipealsed ei taheta siingi olla, sest kolme miljoni asukaga riigi ükski sopp ei jää pealinna kaubandustänavast Orchard Roadist kaugemale kui Pääsküla Lasnamäest ning igaüks võib end linnakodanikuks pidada.\nKasinale kasvule vaatamata on Singapur Kagu-Aasia rahandus-, äri- ja tööstuskeskus ning evib geograafiliselt briljantsesse asendisse sündinuna erakordselt suurt sadamat - korraga seisab kaide ääres 700 laeva.\nMandriga ühendab Singapuri kilomeetrine tamm, mis algab piirivalveputkaga. Eesti passi ettenäitajaid koheldakse paremini kui Soomes: külaskäiguks, mille pikkus ei ületa kaht nädalat, pole sissesõiduviisat vaja.\nMister Raffles lõi linna ja läks ajalukku\nEestlane teab, kui himura pilguga kaubateedel paiknevaid pisiriike vaadatakse ja vallutada püütakse - Singapur pole erand. Midagi tõeliselt vägevat tahtis temast luua Briti ohvitser Thomas Stamford Raffles, kelle mälestussammas paikneb nüüd parlamendihoone vahetus läheduses ning kelle nime kannavad kõrgeimate hoonetega linnaosa ja Singapuri väärikaim hotell.\nEast India Companys teenides otsis Raffles sobivat paika Lääne ja Ida Kaubandusvärava loomiseks. 1819. aastal saabus ta pärast ümberkaudsete saarte kaardistamist Singapuri saarele. Tänase miljonilinna kohal elanud tollal sadakond kalurit.\nRaffles pani aluse nii linnale kui East India Company sadamale, kogu saar jäi enam kui sajandiks inglaste kontrolli alla.\n1832 tõusis Singapur Suurbritannia koloniaalvalduse Straits Settlements (Singapur, Penang ja Melaka) keskuseks. Kiirelt arenev vabasadam meelitas ligi nii Aasia, Euroopa kui Ameerika kaupmehi, eriti jõuliselt tungisid Singapuri majandusellu hiinlased.\nKolm aastakümmet peaministritoolil\n1860. aasta rahvaloendus näitas, et elanike arv on neljakümne aastaga kasvanud 81 000-ni. Etnilises koosseisus domineerisid hiinlased, ning nii on tänini: 78 protsenti rahvastikust määratleb end hiinlase, 14 malailase ja 7 indialasena.\nPärast Teise Maailmasõja ja üle kolme aasta kestnud Jaapani okupatsiooni lõppu sai Singapurist kroonikoloonia, 1959. aastal Rahvaste Ühenduse autonoomne üksus. Aastal 1963 astus Singapur Malaisia Föderatsiooni, ent tüdines kaasliikmete vaesusest ja poliitilistest ambitsioonidest kiiresti. Kahe aasta pärast, kui Singapur pidi liitriigi rikkaima piirkonnana tasuma suurema jao föderaalvalitsuse kuludest, ent omas 159-liikmelises parlamendis vaid 15 kohta, iseseisvus väikeriik lõplikult.\n1959. aastal peaministriks tõusnud Cambridge'i haridusega jurist Lee Kuan Yew oli poliitikamerel edukalt seilanud ning juhtis valitsust joonelt 1990. aastani. Noor riik ületas sisemised kasvuraskused ning jõudis selle maailma vägevate hulka.\nMalaisiast tullakse hommikul naaberriiki tööle\nSingapuri fenomen põhineb ärihaide läbilöögivõimel, ent uskumatult suur on ka tööstuse osakaal. Peaaegu kogu tooraine veetakse sisse, lõviosa toodangust välja. Esindatud on tööstusharud elektroonikast ja optikast laevaehituse ja musta metallurgiani. Põllumajanduslikult kasutatavat maad olla riigis vaid 10 ruutkilomeetrit, ometi mahtuvat sellele istandused ning 400 000 siga ja neli miljonit kodulindu.\nPõhiosa sisemaisest kogutoodangust langeb pideva turistidevoolu tõttu teenindusele - aasta jooksul Singapuri külastavate turistide arv ületab mitmekordselt riigi elanike arvu.\nTöid, mis kvalifikatsiooni ei nõua, võivad teha ka Malaisia asukad. Hommikutunnil näeb Johori tammil tillukeste mootorrataste uputust - malaisialased tulevad naaberriiki tööle.\nPrillid ninale ja Euroopa poole!\nÄri, tööstuse juhtimist ja paljut muud eelistavad Singapuri noored õppida Lääne-Euroopas. Õhtuses tänavakohvikus pärib Euroopa-uudiseid äsja abiellunud noorpaar. Tüdruk kõõlub poisi küljes, nagu ei kavatseks iial lahti lasta, aga räägib, et kallis kaasa sõidab peagi kolmeks aastaks Londonisse, ülikooli.\n"Ma poleks temaga iial abiellunud, kui ta Euroopa haridust ei ihkaks," läheb leebe olend ühtäkki veidi sõjakaks. "Isa ei lubakski mõne muidumehega paari minna. Meie pere tavad näevad ette, et õppima sõitnud mees oodatakse igal juhul ausalt ära, saagu hiljem mis saab."\nÕppimine on Singapuris püha. Ka tüdruk ise tahab haridusteega Euroopasse jõuda, aga mitte kauemaks kui aastaks. Esialgu rahuldub ta Singapuri Rahvusliku Ülikooliga, kus õpib umbes 18 000 tudengit.\n"Kas oled tähele pannud, kui palju meil prille kantakse?" küsib tüdruk kavalalt ja puhkeb naerma: "Minu meelest on neist prillidest enamik tavaliste klaasidega, kuid prillid tunnistavad teadmistejanu - neid on väärikas kanda." Midagi sarnast seletab Ain Lutsepa Majesteet mõni päev hiljem M-klubis.\nSülitajale trahv, vargale kaigas\nÄritänav Orchard Road on mitu miili pikk, ent kaubamajade kett ei katke. Mõnes lõunamaises riigis vohaks sellistes oludes mustus ja korralagedus, ent mitte Singapuris. Tänavad oleks kui äsja mister Properi lapi alt tulnud.\nKarm värk - Singapuris ootab karistus mitte üksnes prahiloopimise, vaid ka mahasülitamise, avalikus hoones suitsetamise või tualetis vee tõmbamata jätmise eest.\nHullem on lugu siis, kui raske kuritööga vahele jääd. Eestlased vaidlevad, kui leebelt tuleks Euroopalt pai saamiseks mõrtsukatega ringi käia, singapurlastel on sotid klaarid: mõrvarit ja uimastikaupmeest ootab surmanuhtlus. Kuritegevust olevat tõesti vähem kui mujal.\nNn. keskmiste kuritegude eest antakse Singapuris lihtsalt kaigast. Tunamullu mõistis kohus teismelisele ameeriklasele Michael Fayle autode lõhkumise eest kuus hoopi. President Clinton oli šoki äärel ja palus alamale armu. Kohtuhärrad tulid kõrgele palujale veidi vastu, aga neli tutakat sai paha Mike ikkagi. Krokodill astub paradiisist pannile\nPuhtuse kõrval hindab Singapur rohelust - majanduse areng ei tohi looduse tasakaalu rikkuda. Parke ja kaitsealasid kohendatakse ja laiendatakse, teravale ruumipuudusele vaatamata rajatakse uusi. Linna kaunistab Singapuri Botaanikaaed, kus kasvab sadu maarjamaalasele tundmatuid pirakamaid ja pisemaid puid, linnaelanikud ise imetlevat taimi, mis meile igapäevastena tunduvad.\nBotaanikaaia uhkuseks peetakse orhideedeaeda. Peenraid uuriv lillesõber võib kokku lugeda veerand tuhat orhideeliiki ja -hübriidi. Siin kasvab ka rahvuslill - purpurpunane Vanda Miss Joachim, orhideehübriid, mis leiti 1893. aastal kellegi Agnes Joachimi aiast.\n1963. aastal algas rahvuslik puude istutamise kampaania ning hiljuti võis Puhkeparkide Valitsus raporteerida: kasvama on pandud 750 000 puud, haljastatud 4268 hektarit.\nLee Kuan Yew' valitsuse järgmise, puhta jõe kampaania käigus taastati isegi Singapuri jõe kalavarud. Kummati kirtsutati ka nina, sest koos moonapaatide ja kaldaäärsete müügiputkadega kaotas jõgi värvikirevust ja elurõõmsat melu.\nLoodus on inimesega rahul ja laseb end imetleda. Singapuris loendatakse sadu linnuliike, sisserändavaid tiivulisi võlub pisiriik samavõrd kui turiste. Nende süvavaatlusi võib läbi viia nii eksootilises paigas kui mangroovi- ehk manglipuurabas.\nKaunis ja asjalik käivad käsikäes. Jurongi Krokodilliparadiisis naudivad kiskjad naturaalses looduses elamise võlusid, kuid keegi ei püüagi varjata, et krokodillinahast tehakse kallihinnalisi käekotte ja jalatseid. Mis seal varjata - Paradiisi peasissekäigu juures asuv restoran serveerib krokodilliliha, lisades reklaami, et hõrgutis ravib edukalt astmat. Paarkümmend festivali aastas\nSingapuri elanik lustib alkoholivabalt, kuid värvikalt ja pikalt. Aastakalendrist leiab paarkümmend festivali, uhkeim tähistab hiina kalendri uusaastat, kestab 15 päeva ja lõpeb suure peo Chap Goh Mei-ga. Festivali esimesel laupäeval toimub Orchard Roadil kõikidest maailmajagudest saabunud külaliste osavõtul tänavakarneval. Televisioon teeb veidralt rongkäigult otseülekande, tänavaveeres juubeldab kuuekohaline arv pealtvaatajaid.\nTuristile pakub vingeima elamuse Marina lahes toimuv Draakoni Paadifestival, millega mälestatakse Hiina 4. sajandi luuletajat ja riigimeest Qu Yuani, kes uputanud end protestiks poliitilise korruptsiooni vastu. Inimesed loopinud tookord vette riisi ja pikantse lihaga täidetud bambuselehti, et kalad sööks neid, mitte siitilmast lahkunud luuletajat.\nNüüd saabuvad riigi igast nurgast, aga ka USAst ja Euroopast kiired paatkonnad, et Qu Yuani mälestuseks võidu kihutada - paatidelt ei nõuta üksnes väledust, vaid ka eriskummalist väljanägemist, eriti hinnatakse draakonipäid.\nVoorimees kasutab mobiiltelefoni\nRohelus ümbritseb nii Singapuri vanimat ja auväärseimat, 109 aastat tagasi ehitatud Rafflesi hotelli, kui tema kõrvale sirgunud noort sugulast, 73-korruselist Westin Stamfordi, väidetavalt maailma kõrgeimat hotelli. Raffles Place'i hiigelhoonete külje alt algavad Hiinalinna madalad majad. Pagoodi varjus palvetav isand tõstab pilgu taeva poole - pühakoja taga katab sinitaevast pilvelõhkujate räga.\nNii ei pane rändur õhtul imeks, kui teda sõidukisse meelitav rikša äkki põuest mobiiltelefoni välja urgitseb. Kujutlege, kuidas too atraktiivsetesse vaeseriietesse lapitud märter võiks Eesti taksojuhi kombel antenniga riistapuusse kõnelda: "Halloo, kiisu! Rikša number 28 jääb kahekümne minuti pärast vabaks Orchard Roadi ja Dhoby Ghauti ristil. Praegu võtsin peale ühe habetunud paksu. Ära muretse, näib, et on maksujõuline."\nTiiger näitas end ja lõvist sai vapiloom\nLegend räägib, et meie ajaarvamise seitsmendal sajandil astunud saarele Palembangi prints Sang Nila Utama. Kroonikandja märganud "väledat ja ilusat, punakalt läikiva kerega mustapäist looma, kes oli kasvult sokust suurem." Küllap vahtis saabunu tõtt tiigriga, ent rumalad nõustajad esitlesid looma lõvina, ning vaimustunud prints nimetas uue haldusala Singa Puraks, sanskriti keeli Lõvi Linnaks.\nLõvi triibuline sugulane ajanud eelmisel sajandil Singapuri elanikele hirmu nahka. Tiigrid ujusid kohale Malaisiast, luusisid päevavalgel dþunglis, kogudes pimeduse saabumiseks ja ohvrivalikuks jõudu. Arvati, et tiigrid murravad aastas 350 inimest, ning meelelahutusasutused ei julgenud hilisel tunnil tegutseda. Hirm algatas ägeda jahi, mis kestis 1902. aastani - siis leidnud püssikuul Rafflesi hotelli maa-alalt Singapuri viimse tiigri.\nSingapuri sümboliks jääb lõvi, ehk küll tema veidi narritud eksemplar: nimelt on Merlioni-nimelisele isasloomale tagakäppade asemele kalasaba kasvanud. Koheva lakaga kaheksa meetri kõrgune Merlion istub püha valvurina paigas, kus Marina lahest saab Singapuri jõe suue ning algab uhke linn. Kuigi loomade kuningas pole saarel kunagi elanud, sobib tema nimi väikesele imedemaale hästi.


Hooaja avapidu meelitas kohale hulk huvilisi - Tasuline - Lõuna-Eesti Postimees\nHooaja avapidu meelitas kohale hulk huvilisi. FOTO: Viktoria Kortel\nVõru võimlemisklubi Sirutus juhendaja Tea Kõrs ütles, et taolisel tantsufestivalil Valgas käisid nad esmakordselt ning toimunu meeldis talle väga. «Sain sealt toreda idee ka oma klubi avaürituseks,» sõnas ta.\nTema arvates oli idee kutsuda kohale erinevaid tantsustiile harrastavad kollektiivid igati tore mõte.«Lapsed said seal aimu, mida võimalik õppida Joys, samas tutvuda ka teistes klubides tehtavaga. Võimalus oli ennast registreerida ning juhendajatega tutvuda.Vahva hooaja algus oli see igati,» kinnitas Kõrs.\nGALERII JA VIDEO ⟩ Raskes joobes tabatud Maire Aunastele mõisteti tingimisi vangistus Vaata videot Vaata galeriid\nVIDEO ⟩ Kontrollkäik ajas puhketalu peremehel harja punaseks (6)\nLisatud video kontrollkäigust.\nGALERII ⟩ Peipsi jää ja järvelained meisterdasid koduse Antarktika Vaata galeriid\nPõlva vald ostab aidahoonega kinnistu\nKäsitöö on aidanud Põlvamaa proual eluraskusi ületada


Adobe Photoshop sketch | Visandamise ja maalimise rakendus\nVäljendusrikas joonistamine ja maalimine rakendusega Sketch.\nPhotoshop Sketch võimaldab teil luua väljendusrikkaid joonistusi kõikjal, kasutades tavapäraseid joonistustööriistu, nagu pliiatsid, markerid ja vesivärvide pintslid, et luua kõiki tekstuure ja segamisefekte, mida saaksite tavalisel paberil.\nSketch pakub teile joonistamistööriistu, mis toimivad lõuendil loomulikult, sh grafiitpliiats, tindipliiats ja hajutamismarkerid. Sisseehitatud pintslid pakuvad veel rohkem võimalusi. Kasutage Split Viewʼd, et joonistused ja tööriistakast oleksid ühel ekraanil kõrvuti. Seejärel edastage visandid otse Photoshopi rakendusse arvutis, et tõsta need uutesse kõrgustesse.\nVisandage tööriistadega, mis tunduvad ehtsad – pliiatsid, markerid, kustutuskummid ja kohandatud pintslid. Kasutage sulandamisrežiime, et joonistada juba tehtud pintslitõmmete peale ning luua loomulikke värviüleminekuid. Proovige uut vesivärvipintslit iPad Airis, Minis või Pros.\nVaadake, mida teised kunstnikud ja kujundajad kogukonna galeriis loovad. Laadige oma töö pooleliolevana üles Behance’i, et saada tagasisidet otse rakenduses.\nSaatke oma visandid Adobe Illustratorisse, et suurendada töid kõrglahutusega printimiseks kuni 4 korda. Võite ka visandid kihistatud PSD-failidena Photoshopi saata, nii et joonistus, pabertaust ja pildid on kõik eraldi kihtidel, võimaldades teil kunstiteost hõlpsasti eraldada.\nLooge piiranguteta, kasutades Adobe Capture’is loodud pintsleid. Saate mis tahes foto Sketchi jaoks pintsliks muuta. Lisaks saate käivitada otse rakendusest Capture’i, luua uue pintsli ja kuvada selle kohe Sketchi tööriistaribal.\nSisseehitatud graafika ja perspektiiviruudustikud võimaldavad hõlpsasti 2D-joonistuses visandada 3D-maailma.\nTeie kohandatud pintslid rakendusest Capture saab salvestada Creative Cloudi teekidesse, et saada neile kiire juurdepääs rakenduses Sketch ja Adobe töölauarakendustes nagu Photoshop ja Illustrator. Samuti saate Sketchi kaudu juurdepääsu jagatud teekidele.\nKollaažid Adobe Stockiga ja muud\nSaate mitmest allikast pärit pilte (sh kasutusmaksuta vara Adobe Stock— viiteks või osana oma kompositsiooniks. Adobe Stocki pilte saab litsentsida otse Sketchist.\nTugi uusimale joonistusriistvarale\nSketch toetab uusimaid pliiatseid Adonitilt ja Wacomilt, aga ka Pencil by FiftyThreed, Adobe Inki ja uut Apple Pencilit iPad Prole.\nÕppige Sketchi tundma lihtsate juhendvideote kaudu või otsige vastuseid foorumitest ja KKK-st.\nÜhendus Creative Cloudiga\nKuna Sketch on Adobe Creative Cloudi osa, on teil juurdepääs kõigele, mida see pakub, kaasa arvatud kasutustasuta varadele Creative Cloudi turul ja kohandatud pintslitele Creative Cloudi teekides. Vaid ühe klõpsuga saate oma visandid veelgi paremaks viimistlemiseks saata rakendustesse Photoshop või Illustrator.\nCreative Cloud koondab maailma parimad loomerakendused arvutitele ja mobiilidele ning pakub paremini ühendatud viise loomiseks ja jagamiseks. Lisateave ›\nLaadige kohe rakendus alla.\nLooge tootmisvalmis varasid igal ajal ja kõikjal.\niOS-ile mõeldud Adobe Creative Cloud\nJuurdepääs Creative Cloudi kontole mobiilist.\nAdobe Lightroom mobiilseadmele\nLooge disainikompositsioone, kasutades oma reaalseid vahendeid ja fonte.\nVaadake kõiki töölaud rakendusi


Robin "ropz" Kool: 2020. aastal tahame tõusta maailma parimaks "CS:GO" meeskonnaks | Diktor\nRobin “ropz” Kool: 2020. aastal tahame tõusta maailma parimaks “CS:GO” meeskonnaks\n9. dets. 2019 kell&nbsp13:00\nÄsja tiimiga 250 000 dollarit võitnud ja turniiri parimaks mängijaks valitud Eesti “CS:GO” äss Robin “ropz” Kool räägib, et järgmisel aastal on tema meeskonnal Mousesportsil plaanis tõusta maailma parimate “CS:GO” meeskondade edetabeli tippu.\nViimase kuu aja sees on Mousesports võitnud nii Aasia meistritiitli kui ka ESL Pro League Season 10 turniiri ning toonud mõlemalt võistluselt koju 250 000 dollarit. Ropz on tiimiga rahul, kuid meeskonna praegune meeleolu erineb kapitaalselt sellest, mis toimus Mousesportsis augustis.\nSuvel lõpus toimunud “CS:GO” profiskeene ühel suurima võistluse Berliini Majoril lõpetas Mousesports madalal 9.-11. kohal. “Majoril tahtsime jõuda esimese kaheksa sekka, aga seal hakkasime liimist lahti tulema,” selgitab Kool. “Me ei suutnud üksuse ja meeskonnana kokku mängida.”\nRopzi sõnud sai pettumustvalmistavast Berliini Majorist meeskonna jaoks murdepunkt. “Me töötasime koos psühholoogidega ja üritasime eesmärke paika panna. Jõudsime järeldusele, et tahame jõuda maailma parimate tiimide esiviisikusse,” räägib Kool. “Ma arvan, et nüüd oleme sellega hakkama saanud.”\nLoo avaldamise hetkel hoiab Mousesports e-spordiportaali HLTV maailma parimate “CS:GO” tiimide edetabelis veel 9. kohta. Küll aga on tõenäoline, et pärast võitu ESL Pro League Season 10 turniiril võib meeskond tabelis mitme pügala võrra kõrgemale tõusta.\nKooli sõnul ei kavatse Mousesports loorberitele puhkama jääda ning järgmiseks aastaks on juba seatud suurejoonelised eesmärgid.\n“2020. aastal tahame saada maailma parimaks meeskonnaks,” kinnitab Kool. “See on ilmselgelt järgmine loogiline samm.”\nKuigi meeskonna pilgud on suunatud järgmisesse aastasse, siis Mousesportsi tänavune võistlusaasta ei ole veel läbi. Ees on ootamas turniir EPICENTER 2019, mille raames kohtutakse 18. detsembril Avangariga.


Rainer Kerge, 23. mai 2019 00:01\nVARSTI PLAATI TREIMA: Kui Dagö on nädalavahetusel ära esinenud, lähevad mehed stuudiosse. „Teeme üle saja aasta ühe albumi. Me ei pea endale midagi tõestama, aga kuivõrd see lust on nüüd jälle tekkinud ja on mõtteid, siis teeme lihtsalt ühe albumi – kuni veel on võimalik plaate trükkida, tuleb seda võimalust kasutada,“ räägib Lauri Saatpalu.Foto: Teet Malsroos\n„Mulle absoluutselt ei meeldi lõustateater, kus tehakse imestunud nägusid ja kistakse halba nalja. Samas mulle kohutavalt meeldib telekast Benny Hilli vaadata, mis sest, et seal on ju jumala labased naljad. Või siis „Allo Allo!“-t. Aga mulle meeldib „Monty Python“ ka. Inimeste huumorivajadus on erinev,“ ütleb laulja, näitleja ja raadiomees Lauri Saatpalu.\nKellele sa Eurovisionil pöialt pidasid?


💄 Mida ma saan teha, kui ma olen allergiline päikesekaitsetoodetele? - 2020\nPäikesekaitsekreem pole valikuline. Unustage seda kallata ja enne, kui teate seda, on teie nahk kõik kortsus ja päikesejäljed. Võibolla saate päikesepõletust ka. Olgu!\nAga mis siis, kui panete selle ja ei nõustu oma nahaga? Ma ei räägi rasvast tekstuurist ega valgest valgest. Need on häired, kuid nad ei hävita teie nahka.\nMa räägin sügelevast punasest lööbist. See näeb välja. See paistab. Mis toimub?\nAllergiline reaktsioon. Mõned UV-filtrid, mis kaitsevad teid kahjulike päikesekiirte eest, võivad põhjustada ka allergilist reaktsiooni. Sellepärast nad juhtuvad ja kuidas nendega toime tulla.\nMis põhjustab päikesekaitsetoodete allergiat?\nKui märkate päikesekaitsetugevust, usaldage mind! Ükskõik, kui te koorit kandisite, tekib sügelev ja villiline lööve.\nSee on reaktsioon, mis käivitub:\nÜks päikesekaitsetoote koostisaineid (kontaktdermatiit)\nKombineeritud päikesekaitsekreem ja UV-kiirgus (fototoksiline reaktsioon).\nKes on päikesekaitsetoodete allergia arendamise oht?\nIgaüks võib luua päikesekaitsetoodete allergia, kuid teil on suurem oht, kui:\nSa kulutad a palju aega välitingimustes\nRakenda päikesekaitsekreem päikesekahjustatud nahale\nKas a krooniline seisund, mis on seotud päikesega (näiteks atoopiline dermatiit)\nSa oled naine (me kasutame SPF-iga kosmeetikat, nii et meil on rohkem võimalusi eksponeerida ja arendada allergiat UV-filtrite vastu)\nMida kaitsevad päikesekaitsmed?\nNii et teil on suurem oht päikesekaitsetoodete allergia tekkeks. Kuid mitte kõik päikesekaitsekreemid pole võrdsed. Mõned on teile ohtlikumad kui teised. See sõltub sellest, mida UV filtreid nad kasutavad:\nKeemilised absorbeerijad: sünteetilised UV-filtrid, mis absorbeerivad UV kiirgust ja muudavad selle vähem ohtlikuks ja vähem kahjulikuks energiaks (soojusenergiaks). Need sisaldavad selliseid koostisosi nagu meksorüül, avobensoon ja oksübenseen. Nad põhjustavad tõenäolisemalt ärritusi ja allergiaid.\nFüüsilised blokaatorid: valged mineraalid, mis absorbeerivad UV-kiirgust ja muudavad need soojuseks. Nad eraldavad ka teie nahast väikese osa UV-kiirtest. Nende hulka kuuluvad tsinkoksiid ja titaandioksiid. Tavaliselt ei põhjusta nad kontaktdermatiiti, kuid võivad nahal valguda.\nMillised päikesekaitsekreemi komponendid on tõenäoliselt põhjustada allergiat?\nIgaüks võib igal ajal allergiat kõigile muuta. * hingab * Kuid, kuid seal on mõned UV filtrid, mis on tavalised allergeenid. Siin on halvim süüdlased:\nBensofenoonid: mis sisaldab oksübensooni, metanooni, bensofenoon-3 ja mis tahes muud koostisosa, mis lõpeb "bensofenooniga".\nCinnamates: koostisosade rühm, mis sisaldab etüülheksüül-p-metoksütsinnamaati ja 2-etoksüetüül-p-metoksütsinnamaati. Tavaliselt kasutatakse koos bensopenonetega kahekordse ärritusvõimaluse tekkimisel. Cinnamates on seotud Peruu vürtside allergiatega, nii et kui te seda kannatate, hoiduge eemale!\nDibensoüülmetaanid: see rühm sisaldab avobensooni ja eusolexi 8020.\nOktokrüliin: üsna hiljuti koostisosa (seda on kasutatud umbes kümne aasta jooksul!), kuid see põhjustab juba paljudel inimestel allergiaid.\nPara-aminobensoehape (PABA): üks esimesi päikesekaitsetoodete koostisosi, mida kasutatakse USA-s, on see peaaegu täielikult hüljatud.\nSalitsülaadid: need sisaldavad selliseid koostisaineid nagu bensüülsalitsülaat (esimene Ameerika Ühendriikide kasutatav päikesekaitsekile) oktüülsalitsülaat ja mis tahes muu koostisosa, mis lõpeb "salitsülaadiga". Need võivad põhjustada kontaktdermatiiti, kuid see on haruldane.\nAroom ja säilitusained: veelgi keerulisemaks, pole mitte ainult UV filtrid, mis võivad põhjustada allergiaid ja ärritusi. Iga koostisosa päikesekaitsetoodetes võib olla süüdi! Kõige tõenäolisemad kahtlusalused? Lõhnaained ja säilitusained, eriti need, mis töötavad formaldehüüdi vabastamisel.\nKuidas saab välja selgitada, mis on kohtuotsus?\nAinus võimalus kindlasti teada on külastada oma arsti plaastri allergia test.\nMa tean, ma tean, et see on kallis. On veel üks viis. See ei ole nii täpne, kuid kui te ei saa veel arsti juurde minna, annab see teile hea näpunäiteid selle kohta, mis süüdlane võib olla:\nVaadake lähemalt oma päikesekaitset, et mõista, milline koostisosa muudab teie elu selliseks viletsuseks. Kas on mingeid koostisosi, eriti UV-filtreid, mida te pole kunagi varem kasutanud? Või kui olete proovinud rohkem kui ühte päikesekaitset ja kõik neist on teile lasknud lööbe, millised UV filtrid on neil ühised? Nendele küsimustele antud vastustes kitsendatakse kahtlusaluste nimekirja märkimisväärselt või tuvastatakse süüdlane viivitamatult.\nMida saate teha, kui olete allergiline päikesekaitsetoodetele?\nTeie esmaseks prioriteediks on päikese käes hoidmine. Nii toimige järgmiselt.\nVältida päikest nii palju kui võimalik\nKandke kaitseriietust (sh päikeseprillid ja kübarad, daamid!)\nLülitage mineraalne päikesekaitsekreem (s.t need, millel on ainult UV-filtrid tsinkoksiid ja / või titaandioksiid)\nMineraalsed päikesekaitsekreemid tunnevad rasvana ja jätavad valgete valgete valgete tagumiste osade. Ärge kartke katsetada ja proovida erinevaid päikesekaitsekreemi, kuni leiate endale sobiva. Ja ärge unustage, et need on väikesed hinnad, et maksta päikese eest ohutu eest. Allergiline päikesekaitsetoodetele? Siin on levinumad süüdlased, et vältida: Click to Tweet\nMis on parim mineraalsed päikesekaitsmed?\nNagu ma ütlesin, peate katsetama, et leida teile sobiv lahendus. Siin on mõned minu fave'i kirjad, et saaksite alustada:\nEltaMD UV Pure BroadSpectrum SPF 47 (24,50 $):10% tsinkoksiid + 5,5% titaandioksiid + veekindel tehnoloogia + kuivpuhastus rasusele nahale. Saadaval SkincareRX'is.\nMDSolarSciences Mineral Creme Broad Spectrum SPF 50 ($ 30.00): 1,5% titaandioksiid + 17% tsinkoksiid + lõhnavaba. Saadaval Sephora.\nReplenix Sheer füüsiline päikesekaitsekreem SPF 50 (32,00 $): 13,75% tsinkoksiid + antioksüdandid. Saadaval Skinstore'is.\nShiseido Ultimate päikesekiirguse SPF 50 päikesekaitsekreem + tundlikule nahale mõeldud märja jõu SPF 30 läbipaistmatu päikesekaitsekreem (10,79 dollarit): 9,1% titaandioksiid + 19,3% tsinkoksiid + veekindel tehnoloogia. Saadaval Sephora.\nMa proovisin füüsilist päikesekiirgust ja mul oli ikka negatiivset reaktsiooni. Mida ma teha saan?\nOn mitmeid võimalikke seletusi:\nTe olete allergiline tsinkoksiidile või titaandioksiidile: need allergiad on väga, väga haruldased, kuid võite olla üks ebatõenäoline, et teil on seda.\nTe olete allergiline järgmise valemiga seotud koostisosa suhtes: nagu ma varem mainisin, võib see olla aroom, säilitusaine või mis tahes muu koostisosa, mis põhjustab probleemi. Kontrollige koostisosade loendit, nagu ma eespool selgitasin, et näha, kas süüdlast saab välja tuua.\nTeil on fototoksiline reaktsioon: nagu ma mainisin selle postituse alguses, võib see olla kombinatsioon päikesekaitsetest + päikesevalgust, mis põhjustab allergiat. Proovige päikesekaitset kasutada naha piirkonnas, mis ei puutu päikese kätte. Kui teil ei ole lööve, tähendab see, et tegelete fototoksilise reaktsiooniga. Konsulteerige oma arstiga, et kaitsta oma nahka päikese eest ilma kõrvaltoimeid.\nKui olete allergiline päikesekaitsetoodetele, on tõenäoline, et reageerite kas ühele sünteetilisele UV-filtrile või tavalisele allergeenile, näiteks lõhnale või säilitusainetele. Teie parim võimalus on proovida mineraalse päikesekaitsetooted nii vähe koostisosade kui võimalik. Kui see ei toimi, võib probleem olla päikesevalgus. Konsulteerige oma arstiga niipea kui võimalik!\nKas olete allergiline päikesekaitsetoodetele? Jagage oma kogemusi kommentaarides.\nJuuksepikendused, mis näitavad, et näete lõtvana\nGoing Grey armastavalt\nLeia oma Frizz tüüp\nKas see on kunagi tekstist lahti tulnud?\n14 uut kookosõlist ilutooted me armastame\nThe Perfect Holiday Drink: mullivine retsept


Neeme Korv: üks korralik «näidishukkamine» - Kommentaar - Arvamus\nNeeme Korv: üks korralik «näidishukkamine»\n27. aprill 2018, 20:01\nNeeme KorvPostimehe arvamustoimetuse juhataja\nEestis on arvukalt ilma tõkkepuuta raudteeülesõite. FOTO: Ardi Truija\nVaatan liikuvat pilti ekraanil ega taha oma silmi uskuda. Pealtnäha soliidne proua jõuab traatvõrguni, mis lahutab teda raudteest, ja võtab käekotist lõiketangid. Krõks-krõks! Proua väänab tõkke kõrvale ja koperdab läbi saadud avause otse üle raudtee. Milleks ringiga minna, eks ju!?\nSeisan autoga ülesõidukoha ees, punased foorituled vilguvad, tõkkepuud on alla lastud. Korraga näen vasakust küljepeeglist, kuidas rivis paar kohta tagantpoolt sööstab välja tume masin, siksakitab tõkkepuude vahelt läbi. Mõne sekundi pärast on ka rong kohal. Vilet kuulsid, hullumeelne?\nMullu oli raudteel 22 õnnetust, hukkus 13, viga sai neli inimest. Statistika peegeldab probleemi, mida me iga päev oma silmaga näeme: raudtee ületamisel on hoiakud leebelt öeldes käest ära.\nVäide, et teemaga tegeletakse liiga vähe, ei vasta kindlasti tõele. Ajakirjandus kajastab raudteeõnnetusi põhjalikumalt kui kunagi varem. Eesti Raudtee ja Elron on reljeefseid videokaadreid avalikustades ennetuse jõulisemaks muutnud. On rõhutud ka empaatiale – avalikult on sõna võtnud rongijuhid, kes saavad surmade vältimiseks väga vähe teha.\nKindlasti ei tohi karistamist meetmena ületähtsustada, kuid mul on tunne, et raudtee osas oleme seda siiani alatähtsustanud.\nSel nädalal kogunes majandus- ja taristuministri juures liikluskomisjon, kus eksperdid rääkisid märgatavusest ja kiirusest. Ka Eesti Raudtee on pidevalt rääkinud taristu turvalisemaks muutmise vajadusest. ERGO kindlustuse turundusjuht Evelin Mitt kirjutas Postimehes, et «kui inimene ise ei oska piisavalt tark olla, siis tuleb luua tark keskkond, kus sõidukid mõtlevad nende eest, kes ise seda ei suuda». Nõus, pilk peab olema tulevikus, kuid meil on vaja tegevusplaani ka lähiajaks.\nKeskkonna targemaks muutmine võtab liiga palju aega. Me tahame üha tänapäevasemaid, see tähendab kiiremaid, vaiksemaid ja seejuures säästlikumaid ühendusi. Elroni uued «porgandid» täidavad neid tingimusi juba päris hästi. Raudtee võimaldab kiirust tõsta.\nNiisiis tuleb tegutseda, ja õnneks saab tuua positiivse näite. Eelmisel nädalal korraldas Eesti Raudtee koostöös politseiga aktsiooni, kus paari tunni jooksul võeti luubi alla ja trahviti kümneid inimesi. See oli kasulik, ehkki tõhusaks «näidishukkamiseks» võinuks sündmus veel paremini esile kerkida.\nKindlasti ei tohi karistamist meetmena ületähtsustada, kuid mul on tunne, et raudtee osas oleme seda siiani alatähtsustanud. Liiklusseadus räägib raudtee ületamisest lausa kahes eraldi paragrahvis. Seaduse mõte ja säte käsitlevad raudteed üheselt kõrgendatud ohuna.\n«Raudteeülesõidukohale lähenedes peab juht olema eriti tähelepanelik.» (LS § 59, lg 1) Lihtsamalt ja selgemalt ei saaks ükski õigusakt sõnastatud olla. Mis oleks, kui politseinikud mõne kiiruse mõõtmise kampaania asemel hoiataksid ja vajadusel ka trahviksid juhte, kes eksivad selle, kõige põhilisema vastu? Usun, et mõnest avalikuks saavast kopsakast trahvist piisab, et harjumuspärast lohakust murda.


Kuidas kasutada Wood ruuteri sügavuse reguleerimine - Tips for you - Tipsed.Com\nkasutamine puidu ruuterid sügavuse reguleerimine avab võimalusi mitmeid projekte.Sügavus korrigeeritakse kõiki puidu ruuterid on põhimõtteliselt sama.Mõned parema kvaliteediga puit ruuterid on valitseja ehitatud täpseks määramiseks, kuid paljud ei ole.\n6-tolline küljest valitseja\nWood ruuter näitaja\nLahutage ruuter, kui muudad näitaja või reguleerides sügavus puidule ruuter.Kandke alati kaitseprille, kui te kasutate mõnda tüüpi elektrilist tööriista.\nAsetage puit ruuteri abil oma valik ruuter näitaja veidi Chuck ja pingutage.Ava sügavuse reguleerimise hoob nii reguleerimiskruvi saab vabalt liikuda ja lihtsalt keerates nuppu ülaosas ruuter.See nupp langetab ja tõstab väikese laua, et puit ruuter minemisega lõigatud puitu.\nLaske tabeli, kus põhja näitaja natuke on kohakuti tabelis.Aseta käsi valitseja üle laua ja kasutada seda otse serva vastu näitaja veidi\n.Enamik puidust ruuterid on kolm või neli tugikruvisid jaoks korduv piiraja.Need kruvid on pikkus vahemikus poolteist tolli kuni pooleteise tolli.Need piiraja tugikruvisid paigaldatakse üldjuhul väike turntable mis muudab need kergesti reguleeritavad.\nTõsta puit ruuter laua ½ tolline ja kasutada käsi valitseja mõõta sügavus näitaja, mis ulatub minevikku tabelis.Valige madalaim aseadekruvi sellele kõrgus ja lukustage puiduga ruuteri abil tootja poolt ettenähtud.Kui sul ei ole vahend, kasutage Philips või lõhikuga kruvikeeraja.Lukusta sügavus käepide, lükates hooba lukustada.\nTest sügavuse reguleerimine, lõigates pesa tükk jäägid puit.Mõõda sügavus pesa, lõigatakse ruuter, kasutades käsi valitseja ja näpistama kõrgus vastavalt vajadusele.Korrake iga sügavusseadistusi oma projekti nõuetele.\nKasuta c-klamber hoia jäägid puutüki testida sügavus mõõtmine.\nJärgige kõiki toodab tegevuse ja ohutuse tagamise korra, mis tuli koos puidust ruuter.


Soomes jõustus samasooliste abieluseadus - Põhjala - Maailm - Postimees.ee\nSoomes jõustus samasooliste abieluseadus\n1. märts 2017, 11:04\nFOTO: Arhiiv / Vapautuspäivät\nTänasest jõustus Soomes sooneutraalne abieluseadus, mille Soome parlament 2014. aasta oktoobris vastu võttis. Seaduse vastuvõtmise poolt oli toona 105 ja vastu 92 rahvaesindajat. Eduskunta koosseisu kuulub 200 saadikut.\nPresident Sauli Niinistö kiitis seaduse heaks veebruaris 2015. aastal.\nSeadus töötati välja kodanikueelnõuna, st tavakodanike koostatud seaduseelnõuna, mis peab koguma parlamenti jõudmiseks 50 000 allkirja. 2013. aasta lõpul, mil eelnõu parlamendile üle anti, oli allkirju 167 000.\nSamasoolistel paaridel on Soomes juba 2002. aastast olnud võimalus oma suhe ametlikult registreerida, kuid abiellumis-, laulatus- või adopteerimisõigust väljastpoolt peret neil seni siiski pole olnud.\nTeadaolevalt saab tänasest päevast – 1. märts 2017 – kümnete samasooliste paaride pulmapäev. Avalikumalt ütlevad Helsingis toimuval Vihdoin vihille ehk Lõpuks ometi abiellume -ühitseremoonial oma jah-sõna ühtekokku kaheksa samasoolist paar.\nSoome on 12. Euroopa riik, kus samasoolistel on seaduslik õigus abielluda.\nTeadlikult vaigistatute ajastu\nSamasooliste abieluseaduse jõustumine on ka olulisel kohal Soome juubeliaasta sündmustekalendris. Vikerkaarevärviline Soome – kava on eraldi üleval juubeliaasta kodulehel.


Adventistide Kogudus - Tõelised kristlased keskenduvad Kristusele, mitte iseendale\nAvaldatud 2.12.2018, rubriik Päeva sõna\nJa Jeesus kutsus rahvahulga koos oma jüngritega enese juurde ja ütles neile: „Kui keegi tahab käia minu järel, siis ta salaku oma mina ja võtku oma rist ja järgnegu mulle.“ Markuse 8:34\nJumala Sõna annab tõelise kristlase kirjelduse, mis on vastavuses Püha Vaimu tööga südames ja elus. Jumala lapsed teavad kohe, et nende südames on tõend selle kohta, et nad on Jumalast sündinud. ... See tähendab kogemuse sügavust ja laiust, järgida Talle, kuhu Ta iganes läheb. Tee, mis viib läbi kitsa värava Issanda karjamaade avaratele väljadele, on alati seotud enesesalgamise ja eneseohverdusega.\nNende jaoks, kes usuvad, on Kristus kallihinnaline. Tema Vaim, mis uskliku mõistust ja südant liigutab, on täiuslikus kooskõlas sellega, mis on Sõnas kirjutatud. Vaim ja Sõna on täielikult kooskõlas. Nii annab Vaim meie vaimule tunnistuse, et oleme Jumalast sündinud.\nNeil, kes leiavad, et nende südames ei ole mingit sarnasust õiguse suure moraalistandardi, Jumala Sõnaga, ei ole Kristust, kellest tunnistada. Nende sõnad ja mõtted ei ole Kristuse Vaimuga kooskõlas. Nende usutunnistus on võlts. Kas oled kunagi näinud koort vee peale tõusmas? Hinge on vaja Kristuse eluhinguse elustavat mõju, mis näitaks vestluses, et temas elab Kristus, au lootus.\nOhakate küljest ei saa iial viinamarju. Kristlase sõnad on kooskõlas rõõmuga, mida ta Kristuses tunneb. Need, kes kõnelevad lakkamatult kahtlustest ja nõuavad lisatõendeid, et uskmatuse pilve eemale peletada, ei toetu Sõnale. Nende usk tugineb juhuslikele asjaoludele, see on rajatud tunnetele. Kuid tunne, olgu see ükskõik kui meeldiv, ei ole usk. Jumala Sõna on alus, millele peavad olema rajatud meie lootused taevale.\nSuur õnnetus on olla krooniline kahtleja ning hoida silmad ja mõtted iseendal. Kui sa vaatad ennast, kui see on sinu mõtete ja vestluse teema, siis ei saa sa oodata, et sind muudetaks Kristuse sarnaseks. Oma mina ei ole sinu päästja. Sinus endas ei ole lunastavaid omadusi. „Mina“ on usu paigutamiseks liiga lekkiv paat. Sama kindlalt kui sa oma usalduse sellele paned, läheb see põhja. Päästepaati, päästepaati! See on su ainus julgeolek. Jeesus on päästepaadi kapten ja Tema pole kunagi ühtki reisijat kaotanud. − „Manuscript Releases“, 21. kd, lk 23, 24.